བོད་ཀྱི་ལོ་རྒྱུས་བྱིས་པའི་དགའ་སྟོན། – ལུག་ཚང་དཔལ་ཡོན།\nདགེ་ལྡན་པའི་གྲུབ་མཐའ་བྱུང་བ། དགེ་ལྡན་པའི་གྲུབ་མཐའི་སྲོལ་འབྱེད་པོ་ནི། རབ་བྱུང་དྲུག་པའི་མེ་བྱ་སྤྱི་ལོ་1357ལོར་མདོ་སྨད་ཙོང་ཁའི་ཡུལ་དུ་སྐུ་བལྟམས། དགུང་ལོ་གསུམ་པའི་ས་ཕག་ལོར་ཀརྨ་པ་རོལ་པའི་རྡོ་རྗེ་ལས་ཡོངས་རྫོགས་དགེ་བསྙེན་ཞུས། གཞོན་པའི་དུས་སུ་ཆོས་རྗེ་དོན་གྲུབ་རིན་ཆེན་ལས་སོ་སོ་ཐར་པ་དང་སྔགས་ཀྱི་ཆོས་སྐོར་ཞུས་ཏེ་མཁས་པར་གྱུར། དེས་དབུས་གཙང་གི་ཕྱོགས་སུ་འདི་དང་འདི་ལྟ་བུ་སློབས་ཤིག་ཅེས་པའི་བཀའ་ལྟར་དབུས་སུ་ཕེབས། ཐོག་མར་གྱི་ཤོད་དུ་དགེ་བའི་བཤེས་གཉེན་མང་པོ་དག་བསྟེན་ཞིང༌། ཕྱི་ནས་རྗེ་བཙུན་གཞོན་ནུ་བློ་གྲོས་ཞབས་ཀྱི་དྲུང་དུ་ཡང་དག་པར་བསྟེན་ཏེ་སྡེ་སྣོད་ཕལ་མོ་ཆེ་དང༌། དེ་ཡང་དབུ་མའི་གཞུང་ལ་བསླབ་གཉེར་མཐར་ཕྱིན་པ་གནང་། སངས་རྒྱས་ཀྱི་བསྟན་པ་མཐའ་དག་གི་གཞིར་གྱུར་པ་ནི་དམ་པའི་ཆོས་འདུལ་བ་ཉིད་དུ་དགོངས་ནས་མཁན་ཆེན་སྐྱོར་ལུང་པ་ལས་འདུལ་བའི་སྐོར་ཞུས་ཤིང་འདུལ་པའི་བསྟན་པ་བསྐྱར་གསོ་དང་དར་སྤེལ་གནང་། ཡི་དམ་ལྷས་ཀྱང་འདུལ་བའི་བསླབ་པ་ལ་བརྟེན་ནས་གཞན་ལ་ཕན་པ་ཆེན་པོར་འགྱུར་བར་ལུང་བསྟན་པས། ཐོག་མར་དཔོན་སློབ་རྣམས་ཀྱི་བླ་གོས་དྲས་ཤིང་དྲུབས་པ་དང་། ལྷུང་བཟེད་དང་གདིང་བ་ལ་སོགས་པའི་ཡོ་བྱད་རྣམས་བསྣམས་ནས་གཞན་དག་གིས་མཐོང་བ་ན། རབ་ཏུ་བྱུང་བའི་ཚུལ་ནི་འདི་ལྟ་བུ་ཞིག་ཁོ་ནའོ་ཞེས་ཡིད་ཆེས་པར་འགྱུར་བ་མཛད། ཕྱིས་ནི་ལོ་རེའམ་ཟླ་རེ་ཙམ་ཆོས་ཉན་པར་རྩོལ་བའི་སློབ་མ་དག་ཀྱང་འདུལ་བའི་ཀུན་ཏུ་སྤྱོད་པ་ལ་བཀོད་པས་མངོན་སུམ་དུ་གྱུར་པ་ལྟ་ཞོགརྒྱང་རིང་པོ་ནས་ཐོས་པ་དག་ཀྱང་སྤུ་ལོང་གཡོ་བས་ཕྱོགས་ཐམས་ཅད་དུ་སྙན་པས་ཁྱབ་སྟེ་འགྲན་ཟླ་མེད་པར་གྱུར། །\nདེ་ནས་སོ་སོ་ཐར་པ་ཙམ་གྱིས་ཆོས་མི་ཤེས་པར་སློབ་མ་རྣམས་སྨོན་པ་དང་འཇུག་པའི་བདག་ཉིད་ཅན་གྱི་བྱང་ཆུབ་ཀྱི་སེམས་ལ་བཀོད་དེ། དེའི་བསླབ་པའི་གནས་དག་ལ་ཇི་ལྟར་སློབ་པའི་ཚུལ་གྱི་བསྟན་བཅོས་ཀྱང་མཛད། བྱང་ཆུབ་སེམས་དཔའི་བསླབ་པའི་གནས་ལ་བསྐལ་པ་བྱེ་བར་བརྩོན་པར་བྱས་ཀྱང་དེ་ཁོ་ན་ཉིད་རྟོགས་པའི་ཤེས་རབ་དང་མི་ལྡན་ན་འཁོར་བའི་རྒྱ་མཚོ་ལས་བརྒལ་བར་མི་ནུས་སོ་ཞེས་དགོངས་ནས། དེ་དག་གི་ཚུལ་ལེགས་པར་སྟོན་པའི་སྐྱེས་བུ་གསུམ་གྱི་ལམ་གྱི་རིམ་པའི་གདམས་ངག་ཀྱང་ཡི་གེར་མཛད། དེ་ལྟ་བུ་དེ་ལ་ལམ་གྱི་ཆ་རགས་པ་ཚང་ཡང་ཚེ་གཅིག་ཉིད་ལ་སངས་རྒྱས་པའི་སྔགས་ཀྱི་ཚུལ་ལ་འཇུག་དགོས་པར་དགོངས་ནས། དང་པོར་བླ་མ་བསྟེན་པའི་ཚུལ་དང༌། དེ་ནས་བླ་མས་གནང་བའི་དམ་ཚིག་དང་སྡོམ་པ་ཇི་ལྟར་བསྐྱངས་པ་དང༌། དབང་བསྐུར་པ་སྔོན་དུ་འགྲོ་བ་རིམ་པ་གཉིས་ལ་ཇི་ལྟར་སློབ་པའི་ཚུལ་གྱི་ལམ་གྱི་རིམ་པ་དང༌། བྱེ་བྲག་ཏུ་དཔལ་གསང་བ་འདུས་པའི་རྒྱུད་སློབ་དཔོན་འཕགས་པ་ཀླུ་སྒྲུབ་ཡབ་སྲས་ཀྱི་གཞུང་གཙོ་བོར་མཛད་པའི་གདམས་པ་དང་རྗེས་སུ་བསྟན་པའི་བསྟན་བཅོས་མང་དུ་མཛད། ས་མོ་གླང་སྤྱི་ལོ་1409ལོར་སྨོན་ལམ་ཆེན་མོ་མཛད་ཅིང་། ལོ་དེ་ཉིད་ལ་དགེ་ལྡན་རྣམ་པར་རྒྱལ་བའི་གླིང་བཏབ། ས་མོ་ཕག་སྤྱི་ལོ་1419ལོར་རྒྱལ་ཚབ་རིན་པོ་ཆེ་ལ་དབུ་ཞྭ་དང་ན་བཟའ་བེར་ཐུལ་ཞིག་གནང་སྟེ། གདན་སར་དོན་གྱིས་གོ་བར་མཛད་ནས་སྐུ་གཤེགས་སོ། །\nདགའ་ལྡན་ཁྲི་པ། རྗེ་ཙོང་ཁ་པའི་སློབ་མའི་གཙོ་བོ་རྒྱལ་ཚབ་རྗེ་དང་། མཁས་གྲུབ་རྗེ་གཉིས་ཀྱིས་བླ་མའི་གདན་བསྐྱངས། དེའི་བརྒྱུད་པ་གདན་ས་སྐྱོང་མཁན་རིམ་བྱུང་རྣམས་ལ་དགའ་ལྡན་ཁྲི་པ་ཟེར། དགའ་ལྡན་ཁྲི་པ་ཞེས་པ་དེ་ནི་དཔོན་གྱི་གདུང་རྒྱུད་དང༌། བླ་མའི་ཡང་སྲིད་སོགས་མཐོ་རིམ་མི་སྣའི་སྲས་རྒྱུད་བྱིས་པའི་དུས་ནས་ཁྲི་ཐོག་ཏུ་བཀོད་པ་ལྟ་བུ་མིན་ཞིང༌། བོད་ཀྱི་གཏམ་དཔེ་ལ། སྤྲང་པོའི་བུ་ལ་ཡོན་ཏན་ཡོད་ན། དགའ་ལྡན་ཁྲི་ལ་བདག་པོ་མེད། ཅེས་ཡོངས་སུ་གྲགས་པ་ལྟར་རིགས་རུས་འབྱོར་པ་ས་ཕྱོགས་བཅས་དམིགས་བསལ་གྱི་དབྱེ་བ་གང་ཡང་མེད། མཁས་མང་འདུས་པའི་དབུས་སུ་ལུང་རིགས་ཀྱིས་རྩོད་པའི་གྲལ་ལས་རྒྱལ་ཁ་སུས་ཐོབ་པ་གང་དེ་དགའ་ལྡན་ཁྲི་པའི་ཐོབ་ཐང་རག་གི་ཡོད་པ་རེད། དེ་ནས་ད་ལྟའི་བར་དགའ་ལྡན་ཁྲི་པ་བརྒྱ་སྐོར་ཞིག་བྱུང་ཡོད། རྗེ་ཙོང་ཁ་པའི་སློབ་འཇམ་དབྱངས་བཀྲ་ཤིས་དཔལ་ལྡན་གྱིས་འབྲས་སྤུངས་དགོན་པ་དང་། བྱམས་ཆེན་ཆོས་རྗེས་སེ་ར་དགོན་པ་བཏབ་ནས་གདན་ས་བསྐྱངས་བ་ལ་རི་བོ་དགེ་ལྡན་པའི་གདན་ས་ཆེན་པོ་སེར་འབྲས་དགའ་གསུམ་ཞེས་པ་བྱུང་། །\nདེ་ནས་བསྟན་པ་གཙང་གི་ཕྱོགས་སུ་དར་ལ་རྗེ་དགེ་འདུན་གྲུབ་གྱིས་གཙང་བཀྲ་ཤིས་ལྷུན་པོ་བཏབ་སྟེ་པཎ་ཆེན་སྐུ་ཕྲེང་རིམ་བྱོན་གྱིས་བསྟན་འགྲོའི་དོན་རླབས་པོ་ཆེ་མཛད་པ་དང་། མདོ་ཁམས་སྨད་དུ་དར་བ་ལ་འདུལ་བ་ཆོས་རྗེ་འོད་ཟེར་གྱིས་སྐུ་འབུམ་དགོན་པ་བཏབ་པ་ཨ་ཀྱ་སྐུ་ཕྲེང་རིམ་བྱོན་གྱིས་བསྟན་པ་བསྐྱངས་བ་དང་། ཀུན་མཁྱེན་འཇམ་དབྱངས་བཞད་པ་ངག་དབང་བརྩོན་འགྲུས་ཀྱིས་བླ་བྲང་བཀྲ་ཤིས་འཁྱིལ་བཏབ་ནས་འཇམ་དབྱངས་བཞད་པ་སྐུ་ཕྲེང་རིམ་བྱོན་གྱིས་བསྟན་འགྲོའི་དོན་མཛད་པ་རྣམས་ནི་རི་བོ་དགེ་ལྡན་པའི་གདམས་ངག་དང་ཆོས་བརྒྱུད་རྣམས་འཛིན་སྐྱོང་སྤེལ་བའི་ཕྲིན་ལས་འཇུག་པའི་སྒོ་ལྟ་བུ་ཆགས་ཡོད། །\n\_1. དགའ་ལྡན་དགོན་པ། རབ་བྱུང་བདུན་པའི་ས་གླང་སྤྱི་ལོ་1409ལོར་རྗེ་ཙོང་ཁ་པས་བཏབ། །\n\_2. འབྲས་སྤུངས་དགོན་པ། རབ་བྱུང་བདུན་པའི་མེ་སྤྲེལ་སྤྱི་ལོ1416ལོར་འཇམ་དབྱངས་བཀྲ་ཤིས་དཔལ་ལྡན་གྱིས་བཏབ།།\n\_3. སེ་ར་དགོན་པ། རབ་བྱུང་བདུན་པའི་ས་ཕག་སྤྱི་ལོ་1419ལོར་བྱམས་ཆེན་ཆོས་རྗེས་བཏབ། །\nརྒྱ་ནག་གོང་མའི་དབུ་བླ་རྣམ་གསུམ། རྒྱ་ནག་གོང་མ་ཏཱ་མིང་ཡུང་ལོ་རྒྱལ་པོས་ཆོས་རྗེའི་སྙན་པ་གསན་པས་ཐུགས་འཕྲོག་ཏེ་འཇའ་ས་ཞུ་ཡིག་དང༌། རིན་ཆེན་གོས་དར་གྱི་འབུལ་བ་དང་བཅས་པའི་གདན་འདྲེན་པ་བཏང་། དགུང་ལོ་ཉེར་གཉིས་བཞེས་པའི་ཤིང་བྱ་སྟེ་སྤྱི་ལོ་1405ལོར་དབུས་བཏེགས། སྤྱི་ལོ་1407ལོའི་མེ་ཕག་ལོར་པེ་ཅིང་དུ་འབྱོར། དབང་བསྐུར་ཞུས་ཞིང་བླ་མར་བསྟེན། དེའི་རྗེས་སུ་ས་སྐྱའི་བླ་མ་ཀུན་དགའ་བཀྲ་ཤིས་གདན་ཞུས། དེ་རྗེས་སྤྱི་ལོ་1428ལོ་ཙམ་ན་ཏཱ་མིང་ཞོན་ཙུང་རྒྱལ་པོས་དགེ་ལུགས་པའི་བླ་མ་ཤཱཀྱ་ཡེ་ཤེས་གདན་ཞུས་བྱས། དེ་དག་རྣམས་ལ་རིན་ཆེན་ཆོས་རྒྱལ། ཐེག་ཆེན་ཆོས་རྒྱལ། བྱམས་ཆེན་ཆོས་རྒྱལ་བཅས་ཀྱི་མཚན་གྱིས་བསྟོད་ནས་དབང་བསྐུར་ཞུས་ཤིང་འབུལ་བ་གྱ་ནོམ་པ་ཕུལ། །\nཀརྨ་པ་དེ་བཞིན་གཤེགས་པ། བཀའ་བརྒྱུད་པ། རིན་ཆེན་ཆོས་རྒྱལ།大宝法王 ཏཱ་མིང་ཡུང་ལོ།大明永乐\nཀུན་དགའ་བཀྲ་ཤིས། ས་སྐྱ་པ། ཐེག་ཆེན་ཆོས་རྗེ།大成法王 ཏཱ་མིང་ཡུང་ལོ།大明永乐\nཤཱཀྱ་ཡེ་ཤེས། དགེ་ལུགས་པ། བྱམས་ཆེན་ཆོས་རྗེ།大慈法王 མིང་ཞོན་ཙང་།明宣宗\nབྱང་ལུགས་གསོ་རིགབྱང་པ་རྣམ་རྒྱལ་གྲགས་བཟང་གི་སློབ་རྒྱུད་རྣམས་ལ་ཟེར་ཞིང༌། དེའང་བྱང་པ་རྣམ་རྒྱལ་གྲགས་བཟང་ནི་རབ་བྱུང་བདུན་པའི་ཤིང་ཕག་སྤྱི་ལོ་1295ལོར་གཙང་ངམ་རིང་དུ་བྱང་པ་སྡེ་པའི་དཔོན་ཚང་གི་ནང་དུ་འཁྲུངས། ཆུང་ངུའི་དུས་ནས་སློབ་གཉེར་གནང་བས་མཁས་པ་ཆགས། གསོ་བ་རིག་པའི་གཞུང་ལུགས་ལ་མཁས་པས་གསོ་རིག་གི་བསྟན་བཅོས། ཡན་ལག་བརྒྱད་པ་ཐམས་ཅད་ཀྱི་སྙིང་པོ་བསྡུས་པ་ཡིད་བཞིན་ནོར་བུ་རིན་པོ་ཆེ་ཞེས་བྱ་བ་དང༌། རྩ་རྒྱུད་དང་བཤད་རྒྱུད་གཉིས་ཀྱི་འགྲེལ་པ། ཕྱི་མ་རྒྱུད་ཀྱི་བཀའ་འགྲེལ། འཚོ་བྱེད་རྣམས་ལ་སྙིང་ནས་བརྩེ་བའི་འཕྲུལ་གྱི་ཡིག་ཆུང་སོགས་མང་པོ་བརྩམས། རྒྱུད་འཛིན་གྱི་སློབ་མ་ལ་སྲས་མིའི་ཉི་མ། ལྷ་བཙུན་བཀྲ་ཤིས་དཔལ་བཟང༌། བསོད་ནམས་ཡེ་ཤེས་རྒྱལ་མཚན་ལ་སོགས་པ་བྱུང་བ་དེ་དག་གིས་རྒྱུད་འགྲེལ་དང༌། ཁོག་དབུབ། ལྷན་ཐབས་སོགས་གསོ་རིག་གི་དཔེ་ཆ་མང་པོ་བརྩམས་ནས་བྱང་ལུགས་ཞེས་པའི་སྲོལ་གཏོད། དགུང་གྲངས་གྱ་གཅིག་པ་རབ་བྱུང་བརྒྱད་པའི་ཤིང་ལུག་སྤྱི་ལོ་1475ལོར་སྐུ་གཤེགས། དེའི་རིང་ལུགས་འཛིན་པ་མང་པོ་བྱུང་བ་རྣམས་ལས་སྙན་གྲགས་དང་མཛད་འཕྲིན་ཆེ་བ་སྡེ་སྲིད་སངས་རྒྱས་རྒྱ་མཚོས་ལྷ་ས་ལྕགས་པོ་རི་ལ་ལྕགས་རི་འགྲོ་ཕན་རིག་བྱེད་གླིང་པའི་གསོ་རིག་སློབ་གྲྭ་བཙུགས་ཏེ་སློབ་མ་གསར་པ་མང་པོ་སྐྱོང་གནང༌། ཟུར་མཁར་བློ་གྲོས་རྒྱལ་པོས་མཛད་པའི་རྒྱུད་བཞིའི་འགྲེལ་པ་མེས་པོའི་ཞལ་ལུང་གི་མཐའ་དཔྱད་རྣམས་དོར་ཞིང༌། རང་ལུགས་ཟུར་དུ་བཏོན་ནས་ཕྱོགས་གཅིག་ཏུ་སྒྲིག་པ་རྩ་བཤད་ཕྱི་གསུམ་གྱི་འགྲེལ་པ་དང༌། མན་ངག་རྒྱུད་ལ་ཚིག་འགྲེལ་མཛད་པ་ཕྱོགས་གཅིག་ཏུ་སྒྲིག་པའི་རྒྱུད་བཞི་འགྲེལ་པ་བཻཌཱུ་སྔོན་པོ་རྩོམ་སྒྲིག་མཛད་དེ་འཆད་ཉན་གྱི་རྒྱུན་སྤེལ་བར་བྱང་ལུགས་ཀྱི་འཕྲིན་ལས་རྒྱས། །\nཟུར་ལུགས་གསོ་རིགདེའང་ཟུར་མཁར་མཉམ་ཉིད་རྗེའམ་ཨ་བོ་ཆོས་རྗེ་ནི། རབ་བྱུང་བདུན་པའི་ས་ལུག་སྤྱི་ལོ་1439ལོར་དྭགས་པོ་ལ་ཐོག་ཟུར་མཁར་དུ་སྐུ་འཁྲུངས། ཆུང་དུས་ནས་རང་གི་ཡབ་དང༌། ཤ་ར་རབ་འབྱམས་པ། སྨན་སྟོན་དབང་ཕྱུག་བཟང་པོ་སོགས་ལ་བསྟེན་ནས་རིག་གནས་མཐའ་དག་དང༌། ཁྱད་པར་གསོ་བ་རིག་པ་ལ་རྩལ་དུ་སྟོན། དགུང་ལོ་བཅུ་དྲུག་པར་གསོ་རིག་གི་བསྟན་བཅོས་མན་ངག་བྱེ་བ་རིང་བསྲེལ་བརྩམས། དེ་རྗེས་རྒྱུད་བཞིའི་འགྲེལ་ཆེན་པོད་ཤེལ་ཕྲ་མོ། རྒྱུད་ཀྱི་དཀའ་གནད་རྣམས་ལ་འདྲི་ཚིག་དངུལ་དཀར་མེ་ལོང༌། སྨན་ངོ་གསལ་བྱེད་རིན་ཆེན་འཁྲུངས་དཔེ། རོ་སྐོར་ལྕགས་ཀྱི་ཕྲེང་བ། བདུད་རྩི་གཏེར་མཛོད་སོགས་བརྩམས་པ་དང༌། གཞན་ཡང་འབྱུང་བ་གཉིས་གཉིས་སྡེབ་པའི་སྨན་རྫས་རྣམས་ཀྱི་རོ་ནུས་ཡོན་ཏན་གང་ཡོད་ཀྱི་རྒྱུ་འབྲས་རེའུ་མིག་ཞེས་པ་གསར་གཏོད་གནང༌། ཁོང་ལ་སློབ་མ་མང་པོ་བྱུང་བ་ལས་མཐར་ཕྱིན་གྱི་སློབ་མ་བཞི་ཞེས་པ། མན་ངག་མཐར་ཕྱིན་མི་འགྱུར་ཚེ་བརྟན་དང༌། འཕྲིན་ལས་མཐར་ཕྱིན་ཕྲག་དབོན་བསོད་ནམས་བཀྲ་ཤིས། ལག་ལེན་མཐར་ཕྱིན་ཚེ་འབུམ་རྡོ་རྗེ། བཤད་པ་མཐར་ཕྱིན་ལི་ཆུང་པ་སྐྱབས་བཅས་དང༌། གཞན་ཡང་བྱིན་རླབས་ཞུགས་པའི་སློབ་མ་བརྒྱད། ཤེས་རབ་ཅན་གྱི་སློབ་མ་བཅུ་དྲུགགྲགས་པ་ཐོབ་པའི་སློབ་མ་ཉི་ཤུ་སོགས་བྱུང་བ་དེ་དག་སྙན་གྲགས་ཆེ་ཞིང་ཟུར་ལུགས་ཀྱི་འཕྲིན་ལས་སྤེལ་བ་པོ་གཙོ་བོར་ཆགས། དགུང་གྲངས་སོ་བདུན་པ་རབ་བྱུང་བརྒྱད་པའི་ཤིང་ལུག་སྤྱི་ལོ་1475ལོར་སྐུ་གཤེགས། མཐར་ཕྱིན་གྱི་སློབ་མ་བཞིའི་རྒྱུན་ལས། ཀོང་སྨད་རྐྱེན་པ་བླ་རྟ་ཚེ་དབང༌། མཚོ་སྨད་མཁན་ཆེན། བྱར་པོ་པཎ་ཆེན་སོགས་མཁས་པ་མང་པོས་ཡིག་ཆ་སྤེལ། ལྷག་པར་ཟུར་མཁར་མཉམ་ཉིད་རྡོ་རྗེའི་ཚ་བོ་ཟུར་མཁར་བློ་གྲོས་རྒྱལ་པོས་རབ་བྱུང་དགུ་པའི་ས་སྦྲུལ་སྤྱི་ལོ་1509ལོར་འཁྲུངས་ཤིང༌། དགུང་ལོ་བདུན་ཅུ་ལྷག་ཙམ་བཞུགསརྒྱུད་བཞིའི་འགྲེལ་པ་མེས་པོའི་ཞལ་ལུང་དང༌། རྒྱུད་བཞི་བཀའ་བསྟན་འགའ་སྤོང༌། སྨན་གྱི་ནུས་པ་དང་ཡོན་ཏན་རྒྱུ་འབྲས་རེའུ་མིག་གྲངས་ཡིག་བཅས་གསར་དུ་བྲིས། གཡུ་ཐོག་ཕྱག་བྲིས་མའི་རྒྱུད་བཞི་གསེར་མཆན་སོགས་གནའ་རབས་ཀྱི་ཚད་ལྡན་ཡིག་ཆ་རྣམས་ལ་ཁུངས་བཅོལ་ཏེ་རྒྱུད་བཞི་ཞུ་དག་མཛད་ཅིང་རྒྱུད་བཞི་ཤིང་པར་བརྐོས་པ་ལ་གྲ་ཐང་པར་མ་ཟེར་བ་དེ་རྒྱུད་བཞིའི་ཤང་པར་ཐོག་མ་ཡིན། །\nལུགས་འདིའི་འཕྲིན་ལས་ཀྱི་རྒྱུན་སྤེལ་བ་པོ་གཙོ་བོ་དེའུ་དམར་བསྟན་འཛིན་ཕུན་ཚོགས་དང༌། སི་ཏུ་ཆོས་ཀྱི་འབྱུང་གནས་རྣམ་གཉིས་ཡིན་ལ། དེའུ་དམར་བསྟན་འཛིན་ཕུན་ཚོགས་ནི་རབ་བྱུང་བཅུ་གཅིག་པའི་ཆུ་བྱི་སྤྱི་ལོ་1672ལོར་ཁམས་གོ་འཇོ་རུ་འཁྲུངས། ཆུང་ངུའི་དུས་ནས་སློབ་གཉེར་ལ་གྲུབ་འབྲས་ཆེན་པོ་ཐོབ། སྐུ་ནར་སོན་པ་དང་ཕྱོགས་མེད་བྱ་བྲལ་གྱི་སྤྱོད་པས་རྒྱལ་ཁམས་འགྲིམས། བོད་ཁམས་ཡོངས་དང་རྒྱ་དཀར་ནག འཇང་ཡུལ་སོགས་སུ་སྐྱེས་པའི་རྩྭ་ཤིང་སྔོ་ལྡུམ་ཐམས་ཅད་ལ་ཞིབ་འཇུག་དང༌། ཚོད་ལྟ་མཛད་དེ་རབ་བྱུང་བཅུ་གཉིས་པའི་མེ་ལུག་སྤྱི་ལོ་1727ལོར་སྨན་རྫས་སྣ་གྲངས་ཉིས་སྟོང་ཉིས་བརྒྱ་གོ་བཞི་ཙམ་ངོས་འཛིན་གནང་བ་དང༌། དེ་དག་རེ་རེ་བཞིན་རོ་དང༌། ནུས་པ། ཞུ་རྗེས། ཡོན་ཏན། སྐྱེ་བའི་ཡུལ། འདྲ་བའི་དཔེ་སོགས་རྒྱས་པར་བཤད་པའི་གསོ་རིག་གི་བསྟན་བཅོས་ཤེལ་གོང་དང༌། ཤེལ་ཕྲེང་གཉིས་བརྩམས་པར། གངས་ཅན་གསོ་རིག་འཛིན་པ་ཐམས་ཅད་ཀྱི་ཚད་མར་འཛིན། གཞན་ཡང་གཏར་ཀ་དང་མེ་བཙའི་གསང་དམིགས། རོ་ནུས་ཞུ་རྗེས་ཀྱི་རེའུ་མིག་སྨན་རྫས་ནུས་པ་མཚུངས་པའི་རིགས་རྣམས་གཏོང་ཚུལ་གྱི་ཚབ་ཡིག་སོགས་གསོ་རིག་སྐོར་གྱི་བསྟན་བཅོས་མང་པོ་བརྩམས་ཡོད་པ་དེ་དག་ཐམས་ཅད་སྔར་མེད་པའི་ལེགས་བཤད་གསར་དུ་བརྩམས་པ་ཤ་སྟག་ཡིན། །\nསི་ཏུ་ཆོས་ཀྱི་འབྱུང་གནས་རབ་བྱུང་བཅུ་གཉིས་པའི་ལྕགས་འབྲུག་སྤྱི་ལོ་1700ནལོར་འཁྲུངས་ཤིང༌། རབ་བྱུང་བཅུ་གསུམ་པའི་ཤིང་རྟ་སྤྱི་ལོ་1774ལོར་འདསཀྱིས་རབ་བྱུང་བཅུ་གསུམ་པའི་ཤིང་ཁྱི་སྤྱི་ལོ་1754ལོར་སྡེ་དགེ་དཔལ་སྤུངས་དགོན་དུ་གནས་ལྔ་རིག་པའི་སློབ་གླིང་བཙུགས་ཏེ་དེའི་ནང་དུ་གསོ་རིག་སྡེ་ཚན་བཙུགས་པར་བོད་ཁམས་ཡོངས་ལ་ཤར་དཔལ་སྤུངས་པའི་སྨན་གྲྭ་ཞེས་སྙན་གྲགས་རྒྱས་པ་ཞིག་བྱུང༌། སློབ་གྲྭ་དེར་སྔ་ཕྱི་སློབ་གཉེར་བྱས་ནས་ཐོན་པའི་སྨན་པ་སྐད་གྲགས་ཅན་དབོན་པོ་ཀརྨ་ངེས་ལེགས། ཀརྨ་ངེས་དོན། གླིང་སྨན་བཀྲ་འབུམ། ཀོང་སྤྲུལ་ཡོན་ཏན་རྒྱ་མཚོ། འཇུ་མི་ཕམ། གནས་གསར་བཀྲ་འཕེལ་ལ་སོགས་པ་རྣམས་སོ། ། དེ་ཡང་དབོན་པོ་ཀརྨ་ངེས་ལེགས་ཀྱིས་བརྩམས་པའི་སྨན་བསྡུས་ཨེ་ཝཾ་དང༌། ཀརྨ་ངེས་དོན་གྱིས་སྨན་རྫས་བསྡུ་སྦྱོར་བྱེད་པའི་སྐབས་སུ་གཙོ་བོ་དཔེ་ཆ་འདི་དག་ལ་བརྟེན་ནས་བསྡུ་སྦྱོར་བྱེད་སྲོལ་བྱུང་འདུག ཁྱད་པར་དུས་ཕྱིས་སུ་བསྡུ་དཔེ་འགའ་ཞིག་གསར་སྒྲིག་བྱས་འདུག་ཀྱང་དོན་དུ་དཔེ་ཆ་འདི་གཉིས་ནས་ཉེར་མཁོ་རྣམས་བཏུས་པ་ཤ་སྟག་སྣང༌། ཀོང་སྤྲུལ་ཡོན་ཏན་རྒྱ་མཚོས་མཛད་པའི་ཟིན་ཏིག་ནི་རྒྱུད་ཀྱི་སྙིང་དོན་ཐམས་ཅད་བསྡུས་ཤིང་གོ་བདེ་བའི་ངག་ནས་བརྗོད་པ་ཞིག་ཡིན་སྟབས་སྨན་པ་མཆོག་དམན་ཐམས་ཅད་ལ་དགོས་གལ་ཆེ་བའི་གདམས་ངག་གི་མཛོད་ལྟ་བུ་ཞིག་ཆགས་ཡོད་པ་རེད། །


བོད་རང་སྐྱོང་ལྗོངས་ཀྱི2016ལོའི་རྒྱལ་དམངས་དཔལ་འབྱོར་དང་སྤྱི་ཚོགས་གོང་འཕེལ་གཏོང་ཕྱོགས་ཀྱི་འཆར་གཞི་ལག་བསྟར་བྱས་ཚུལ་དང་2017ལོའི་རྒྱལ་དམངས་དཔལ་འབྱོར་དང་སྤྱི་ཚོགས་གོང་འཕེལ་གཏོང་ཕྱོགས་ཀྱི་འཆར་གཞིའི་འཆར་ཟིན་སྙན་སྒྲོན།〈གཉིས〉 | ཀྲུང་གོ་བོད་ཀྱི་དྲ་བ།\n2017-02-16 10:59:41 བོད་ལྗོངས་ཉིན་རེའི་ཚགས་པར། ཀློག་གྲངས།\nགཅིག་ནི་རྒྱུན་རྣམ་གསར་པར་འཚམ་ཞིང་། དེར་སྟངས་འཛིན་དང་སྣེ་ཁྲིད་བྱེད་པའི་ནུས་པ་སྔར་བས་ཆེ་རུ་གཏོང་དགོས་པ། རྒྱུན་རྣམ་གསར་པ་དང་འཚམ་པ་དང་དེར་སྟངས་འཛིན་དང་སྣེ་ཁྲིད་བྱེད་རྒྱུ་ནི་ང་ཚོར་འཕྲད་པའི་འགྲན་རྩོད་ཆེ་ཤོས་དང་དངོས་ཡོད་ཀྱི་ཚོད་བགམ་ཞིག་ཡིན། ཉེ་བའི་ལོ་ཤས་རིང་གོང་འཕེལ་ཁྲོད་ཀྱི་ལྡིང་རྩའི་གནད་དོན་རིགས་གཅིག་སྡུད་ཐོག་མངོན་ཞིང་། གཏན་འཇགས་རྒྱུ་ནོར་ལ་མ་འཇོག་བྱས་འབྲས་ཀྱི་སྟོན་གྲངས་ལོ་རེ་བཞིན་ཆག་འགྲོ་བ་དང་། དཔལ་འབྱོར་གྲུབ་ཆ་དོ་སྙོམས་མེད་པ་བཅས་ཀྱི་རྐྱེན་པས་རྒྱུན་རྣམ་གསར་པའི་འོག་གི་དཔལ་འབྱོར་ལས་དོན་གྱི་ཇུས་འགོད་དང་ཡག་པོ་བསྒྲུབ་རྒྱུའི་གནོན་ཤུགས་ཇེ་ཆེར་སོང་ཞིང་ཇི་ལྟར་བྱས་ནས་མ་འཇོག་གི་འགག་རྩའི་ནུས་པ་འདོན་སྤེལ་བྱེད་རྒྱུ་དང་། མཁོ་འདོན་ནུས་ལྡན་བྱེད་ཤུགས་ཆེ་རུ་གཏོང་དགོས། ཆད་སྐྱོན་སེལ་བའི་འགག་སྒྲོལ་བྱེད་ས་གནད་ལ་འཕིགས་པར་འཚོལ་རྒྱུ་དང་། གོང་འཕེལ་གྱི་འགུལ་ཤུགས་གསར་པ་འདོན་སྤེལ་བྱེད་རྒྱུ་བཅས་ཀྱི་ཐད་ཀྲུང་དབྱང་གི་ཆོད་སྡོམ་གལ་ཆེན་དང་ཐབས་ཇུས་བཀོད་སྒྲིག་དེ་རང་ལྗོངས་གོང་འཕེལ་གཏོང་བའི་དོན་དངོས་དང་འབྲེལ་མཐུད་དམ་ཟབ་བྱེད་དགོས་པའི་ཐོག་རྒྱུན་རྣམ་གསར་པ་དང་འཚམ་པ་དང་། དེར་སྟངས་འཛིན་དང་སྣེ་ཁྲིད་བྱེད་ནུས་སྔར་བས་ཆེ་རུ་གཏོང་དགོས།\nགཉིས་ནི་མཁོ་འདོན་ཕྱོགས་ཀྱི་གྲུབ་ཆའི་རང་བཞིན་གྱི་བསྒྱུར་བཅོས་བྱེད་པའི་ནུས་པ་སྔར་བས་ཆེ་རུ་གཏོང་དགོས་པ། མིག་སྔར་ཐོན་ལས་གོང་འཕེལ་གཏོང་རྒྱུ་དེ་འཛད་སྤྱོད་ཀྱི་གྲུབ་ཆ་འགྱུར་ལྡོག་སོང་བ་དང་འཚམ་མི་ཐུབ་པ་དང་། ཐོན་རྫས་མཁོ་འདོན་བྱེད་པ་དེས་གལ་ཆེའི་རྣམ་གྲངས་འཛུགས་སྐྲུན་ཐད་སྤྱོད་རྒྱུའི་མ་བཅོས་རྒྱུ་ཆ་སོགས་ཀྱི་དགོས་མཁོ་སྐོང་མི་ཐུབ་པའི་ཐོག མ་འཇོག་ཕྱིར་ཤོར་བྱེད་པའི་སྣང་ཚུལ་མངོན་གསལ་དོད་པོ་ཡོད་པས་ནུས་ལྡན་གྱི་དགོས་མཁོ་སྐོང་ཐུབ་ཀྱི་མེད། ལོ་ལྔ་ཚན་བཅུ་གསུམ་པའི་རིང་རྒྱལ་ཁབ་ནས་མ་འཇོག་མང་དུ་གཏོང་ཚད་འགོར་དུ་བཏང་བ་དང་། སྤྱི་ཚོགས་ཀྱི་མ་འཇོག་འདེད་སྐུལ་ནུས་ལྡན་བྱེད་ལམ་མི་ལྡེང་བས་རང་སྐྱོང་ལྗོངས་ནས་གཏན་འཁེལ་བྱས་པའི་སྤྱི་ཚོགས་ཡོངས་ཀྱི་གཏན་འཇགས་རྒྱུ་ནོར་ཐད་མ་འཇོག་སྒོར་དུང་ཕྱུར་ཁྲི་1གཏོང་རྒྱུའི་དམིགས་ཚད་ལས་འགན་འགྲུབ་པར་དཀའ་བས་རྒྱལ་ཁབ་ཀྱི་མ་འཇོག་ཁོ་ནར་བརྟེན་ནས་འཁོར་སྐྱོད་རྐྱང་པ་བྱེད་པ་ནི་རྒྱུན་མཐུད་གོང་འཕེལ་གཏོང་མི་ཐུབ་པ་ཞིག་ཡིན། ཇི་ལྟར་བྱས་ནས་མཁོ་འདོན་ཕྱོགས་དང་དགོས་མཁོའི་ཕྱོགས་གཉིས་ཀར་གནད་འཕིགས་ཤུགས་འདོན་བྱས་ཏེ་ནུས་ལྡན་གྱི་དགོས་མཁོ་ཆེ་རུ་གཏོང་དགོས་ལ། ནུས་ལྡན་གྱི་མཁོ་འདོན་ཡང་མང་དུ་བཏང་ནས་གཙོ་རྒྱུ་རང་མོས་ཐོག་འཁོར་རྒྱུག་བྱེད་པའི་ལམ་སྲོལ་དང་སྒྲིག་སྲོལ་གྱི་འགོག་རྐྱེན་མེད་པ་བཟོ་རྒྱུ་དང་། ཉོ་འཚོང་རིགས་ཁག་གི་མ་གནས་དང་ལྷག་པར་དུ་ལམ་ལུགས་རང་བཞིན་གྱི་ཉོ་འཚོང་མ་གནས་དམའ་རུ་གཏོང་བར་ད་དུང་གོ་ཆོད་ནུས་ལྡན་གྱི་བྱ་ཐབས་ཤིག་མེད་པར་དེར་བརྟེན་ང་ཚོས་མུ་མཐུད་མཁོ་འདོན་ཕྱོགས་ཀྱི་གྲུབ་ཆའི་རང་བཞིན་གྱི་བསྒྱུར་བཅོས་བྱེད་རྒྱུའི་ཐད་འབད་འཐབ་དེ་བས་ཆེ་བ་བྱེད་དགོས་ཀྱི་ཡོད།\nགསུམ་ནི་གོང་འཕེལ་གཏོང་བའི་ནུས་པ་སྔར་བས་ཆེ་རུ་གཏོང་དགོས་པ། རྒྱལ་ཡོངས་ཀྱི་དཔལ་འབྱོར་གོང་འཕེལ་དེ་རྒྱུན་རྣམ་གསར་པར་སླེབས་པའི་རྒྱབ་ལྗོངས་ཆེ་མོའི་འོག རང་ལྗོངས་ཀྱི་གོང་འཕེལ་གྱི་ཁོར་ཡུག་དང་། ཆ་རྐྱེན། བླང་བྱ་བཅས་ཚང་མར་འགྱུར་ལྡོག་གསར་པ་བྱུང་བ་དང་། གཏན་ཚིགས་རྙིང་པའི་ཐོག་ནས་སླར་ཡང་འཕར་སྣོན་ཆེན་པོ་ཡོང་བའི་བྱེད་སྟངས་དང་ཐབས་ཤེས་སྤྱོད་རྒྱུ་ནི་འགྲིག་ཐབས་མེད་པ་ཞིག་ཡིན་པས་གོང་འཕེལ་གཏོང་བའི་བསམ་གཞི་གསར་པ་མཐའ་འཁྱོངས་ཀྱིས་རང་འགུལ་ཐོག་ཇུས་འགོད་དང་འབྲེལ་མཐུད་བྱས་ཏེ་ཀྲུང་དབྱང་གི་གཟིགས་སྐྱོང་སྲིད་ཇུས་རྣམས་ལས་སྟེགས་དང་། ཐོན་ལས། རྣམ་གྲངས་བཅས་སུ་དངོས་སྒྱུར་བྱས་ཐོག ཐོན་ཁུངས་ཀྱི་གཙོ་རྒྱུ་བགོ་སྒྲིག་བྱེད་རྒྱུ་ལེགས་སུ་གཏོང་དགོས་པ་དང་། འགན་འཁྲི་དོན་འཁྱོལ་སྔར་ལས་ལྷག་པ་བྱས་ཏེ་སྲིད་ཇུས་ལག་བསྟར་བྱེད་ནུས་ཆེ་རུ་གཏོང་དགོས་ལ། སྒྱུར་བཅོས་དང་གསར་གཏོད་ལ་བརྟེན་ནས་ནང་སྐྱེད་སྒུལ་ཤུགས་ཆེ་རུ་བཏང་སྟེ་གོང་འཕེལ་གྱི་ཁོར་ཡུག་བཟང་པོ་གཏོད་ནས་འཛུགས་སྐྲུན་བྱེད་པའི་ནང་མ་རྩ་རིགས་ཁག་དང་ལྷག་པར་དུ་དམངས་ཁྲོད་ཀྱི་མ་རྩ་ཐེ་ཞུགས་ཧུར་ཐག་བྱེད་རྒྱུར་འདྲེན་འགུག་བྱས་ནས་དཔལ་འབྱོར་འཕར་སྣོན་ཡོང་བ་བྱེད་དགོས།\nབཞི་ནི་དཔལ་འབྱོར་དང་སྤྱི་ཚོགས་གོང་འཕེལ་གཏོང་བའི་བང་རིམ་སྔར་བས་མཐོ་རུ་གཏོང་དགོས་པ། རང་ལྗོངས་ཀྱི་དཔལ་འབྱོར་གོང་འཕེལ་གཏོང་བའི་སྤྱི་ཡོངས་ཀྱི་ཆུ་ཚད་དམའ་བ་དང་རྨང་གཞིའི་སྒྲིག་བཀོད་ཀྱི་འཛུགས་སྐྲུན་རྗེས་སུ་ལུས་ཡོད་པས་གཅུར་འགག་ཐེབས་ས་སྔར་བཞིན་རྩ་བ་རང་ནས་སེལ་ཐུབ་མེད་པའི་ཁར། མ་འཇོག་གི་ཕན་འབྲས་མཉམ་འགུལ་བྱེད་ནུས་ཆེན་པོ་མེད་པ་དང་ནང་སྐྱེད་འཕེལ་ཤུགས་ཆེན་པོ་མེད་པའི་ཐོག ཐོན་ལས་ཀྱི་འདེགས་སྐྱོར་ནུས་པ་ཞན་པ། གཞི་རྩའི་སྤྱི་པའི་ཞབས་ཞུ་འགན་སྲུང་བྱེད་ནུས་མི་འདེང་བ། དབུལ་སྒྲོལ་འགག་སྒྲོལ་གྱི་ལས་འགན་ཧ་ཅང་ལྕི་པོ་ཡོད་པས། གནད་དོན་དེ་དག་ཚང་མར་ང་ཚོས་དབྱེ་ཞིབ་གཏིང་ཟབ་བྱེད་དགོས་པ་དང་དེ་བས་ཧུར་བརྩོན་ཆེན་པོས་ཁ་གཏད་གཅོག་དགོས་ཀྱི་ཡོད།\n2017ལོའི་དཔལ་འབྱོར་དང་སྤྱི་ཚོགས་གོང་འཕེལ་གཏོང་རྒྱུའི་སྤྱིའི་བླང་བྱ་ནི། ཏང་གི་ཚོགས་ཆེན་བཅོ་བརྒྱད་པ་དང་། སྐབས་བཅོ་བརྒྱད་པའི་ཀྲུང་ཨུ་ཚང་འཛོམས་གྲོས་ཚོགས་ཐེངས་གསུམ་པ་དང་། བཞི་པ། ལྔ་པ། དྲུག་པ་བཅས་ཀྱི་དགོངས་དོན་མཛུབ་ཁྲིད་དུ་བྱས་ཏེ་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་གལ་ཆེའི་གསུང་བཤད་རབ་དང་རིམ་པའི་དགོངས་དོན་དང་རྒྱལ་སྲིད་འཛིན་སྐྱོང་གི་བསམ་གཞི་གསར་པ་དང་། བསམ་བློ་གསར་པ། འཐབ་ཇུས་གསར་པ་བཅས་ལག་བསྟར་དོན་འཁྱོལ་གཏིང་ཟབ་བྱེད་པ་དང་། ཀྲུང་དབྱང་གི་དཔལ་འབྱོར་ལས་དོན་ཚོགས་འདུ་དང་ཀྲུང་དབྱང་གི་བོད་ཀྱི་ལས་དོན་སྐོར་གྱི་བཞུགས་མོལ་ཚོགས་འདུ་ཐེངས་དྲུག་པའི་དགོངས་དོན་གཞིར་བཟུང་། རང་སྐྱོང་ལྗོངས་ཏང་གི་འཐུས་མི་ཚོགས་ཆེན་ཐེངས་དགུ་པ་དང་རང་སྐྱོང་ལྗོངས་ཀྱི་དཔལ་འབྱོར་ལས་དོན་ཚོགས་འདུའི་ཐབས་ཇུས་བཀོད་སྒྲིག་ལ་དམ་པོར་དམིགས་ཏེ་བརྟན་ཐོག་ཡར་བརྩོན་དང་། ལེགས་ཐོག་ལེགས་བརྩོན། ཆད་སྐྱོན་སེལ་བ་བཅས་ཀྱི་ལས་ཀའི་སྤྱིའི་དགོངས་གཞི་མཐའ་འཁྱོངས་བྱེད་པ་དང་། མཁོ་འདོན་ཕྱོགས་ཀྱི་གྲུབ་ཆའི་རང་བཞིན་གྱི་སྒྱུར་བཅོས་བྱེད་རྒྱུ་དེ་དཔལ་འབྱོར་ལས་དོན་གྱི་གཙོ་རྐང་དུ་བཟུང་ཞིང་། གོང་འཕེལ་གྱི་སྤུས་ཚད་དང་ཕན་འབྲས་ཆེ་རུ་གཏོང་རྒྱུ་དེ་ལྟེ་བར་བཟུང་ཐོག“663”གསུམ་གྱི་གོང་འཕེལ་བསམ་གཞི་འཐུས་ཚང་བཟོས་ཏེ་དཀའ་སེལ་འགག་སྒྲོལ་གྱིས་ཆད་སྐྱོན་སེལ་བ་དང་། ལམ་བཤངས་གསར་གཏོད་ཀྱིས་འགག་སྒྲོལ་ཐུབ་པ་བྱེད་པ། དབུལ་སྐྱོར་གནད་འཕིགས་ལ་ཕན་འབྲས་དངོས་ཐོན་ཐུབ་པ། ཡིད་ཆེས་བརྟན་པོས་འབྱོར་འབྲིང་ཕྱོགས་སུ་བསྐྱོད་པ་བཅས་བྱས་ཏེ་རང་ལྗོངས་ཀྱི་དཔལ་འབྱོར་དང་སྤྱི་ཚོགས་གོང་འཕེལ་མྱུར་པོ་དང་ཡུན་རིང་བདེ་འཁོད་ཡོང་བ་བྱེད་རྒྱུ་དེ་ཡིན།\n“ལོ་ལྔ་ཚན་བཅུ་གསུམ་པའི”འཆར་འགོད་དམིགས་ཚད་དང་མིག་སྔའི་དཔལ་འབྱོར་འཁོར་སྐྱོད་ཀྱི་རྣམ་པ་དང་ཟུང་འབྲེལ་བྱས་ཏེ། 2017ལོའི་དཔལ་འབྱོར་དང་སྤྱི་ཚོགས་གོང་འཕེལ་གཏོང་རྒྱུའི་གཙོ་བོའི་དམིགས་ཚད་ཀྱི་འཆར་གཞི་ནི། ས་གནས་ཀྱི་ཐོན་སྐྱེད་སྤྱིའི་རིན་ཐང་11%ཡན་འཕར་བ་བྱེད་རྒྱུ་དང་། སྤྱི་ཚོགས་ཡོངས་ཀྱི་གཏན་འཇགས་རྒྱུ་ནོར་ཐད་མ་འཇོག་བྱེད་ཚད་20%ཡན་འཕར་བ་བྱེད་རྒྱུ། སྤྱི་ཚོགས་ཀྱི་འཛད་སྤྱོད་སིལ་འཚོང་སྤྱི་འབོར་12%ཡན་འཕར་བ་བྱེད་རྒྱུ། སྤྱིར་བཏང་གི་སྤྱི་པའི་སྔོན་རྩིས་ཡོང་འབབ་12%ཡན་འཕར་བ་བྱེད་རྒྱུ། གྲོང་ཁྱེར་དང་གྲོང་རྡལ་གྱི་གྲོང་མིའི་མི་རེའི་ཆ་སྙོམས་ལག་ཐོག་ཡོང་འབབ་10%ཡན་འཕར་བ་བྱེད་རྒྱུ། གྲོང་གསེབ་ཀྱི་ཡུལ་མིའི་མི་རེའི་ཆ་སྙོམས་ལག་ཐོག་ཡོང་འབབ་13%ཡན་འཕར་བ་བྱེད་རྒྱུ། གྲོང་མིའི་འཛད་སྤྱོད་རིན་གོང་འཕར་ཚད་4%ནང་ཚུན་དུ་ཚོད་འཛིན་ཐུབ་པ་བྱེད་རྒྱུ། གྲོང་ཁྱེར་དང་གྲོང་རྡལ་གྱི་ལས་ཤོར་ཐོ་འགོད་བྱེད་ཚད་3%ནང་ཚུད་དུ་ཚོད་འཛིན་བྱེད་རྒྱུ་བཅས་ཡིན།\n1.གལ་ཆེའི་སྲིད་ཇུས་དོན་འཁྱོལ་ཐུབ་རྒྱུར་དམ་འཛིན་ཡག་པོ་བྱེད་རྒྱུ། 《བོད་ཀྱི་དཔལ་འབྱོར་དང་སྤྱི་ཚོགས་གོང་འཕེལ་དང་། ཡུན་རིང་བདེ་འཁོད་ཡོང་བར་སྔར་བས་སྐུལ་སྤེལ་གཏོང་རྒྱུའི་སྐོར་གྱི་ཀྲུང་གུང་ཀྲུང་དབྱང་གི་བསམ་འཆར》དང་། 《བོད་ཀྱི་དཔལ་འབྱོར་དང་སྤྱི་ཚོགས་གོང་འཕེལ་གཏོང་རྒྱུར་སྔར་བས་རྒྱབ་སྐྱོར་བྱེད་རྒྱུའི་སྲིད་ཇུས་འགའ་ཞིག་དང་གལ་ཆེའི་རྣམ་གྲངས་སྐོར་གྱི་རྒྱལ་སྲིད་སྤྱི་ཁབ་ཁང་དོན་གཅོད་ཐིང་གི་བསམ་འཆར》 《“ལོ་ལྔ་ཚན་བཅུ་གསུམ་པའི”རིང་གི་གཙོ་བོའི་ལས་འགན་ཁག་བགོས་བྱེད་རྒྱུའི་སྐོར་གྱི་རང་སྐྱོང་ལྗོངས་མི་དམངས་སྲིད་གཞུང་གི་ཇུས་གཞི》 《ཀྲུང་གོ་གུང་ཁྲན་ཏང་བོད་རང་སྐྱོང་ལྗོངས་འཐུས་མི་ཚོགས་ཆེན་ཐེངས་དགུ་པའི་ཐོག་གཏན་འཁེལ་བྱས་པའི་ལས་འགན་ཁག་བགོས་ཇུས་གཞི》བཅས་ཀྱི་ནང་གཏན་འབེབས་བྱས་པའི་ལས་འགན་ཁག་གཙོ་གནད་དུ་དམ་འཛིན་ཡག་པོ་བྱས་ཏེ། རང་འགུལ་ངང་ཀྲུང་དབྱང་གི་འབྲེལ་ཡོད་སྡེ་ཚན་དང་འབྲེལ་མཐུད་མཐུན་སྦྱོར་བྱས་ནས་སྲིད་ཇུས་དོན་འཁྱོལ་དང་རྣམ་གྲངས་དོན་སྨིན་ཐུབ་པ་བྱེད་དགོས།\n2.མ་འཇོག་གི་འགག་རྩའི་ནུས་པ་འདོན་སྤེལ་ཡག་པོ་བྱེད་དགོས། “ལོ་ལྔ་ཚན་བཅུ་གསུམ་པའི”རྣམ་གྲངས་ཀྱི་ཇུས་གཞི་དོན་འཁྱོལ་ཡག་པོ་བྱེད་རྒྱུ་དང་། འཆར་འགོད་རྣམ་གྲངས་དོན་འཁྱོལ་བྱེད་པར་སྐུལ་སློང་དང་ལས་ཀའི་བཀོད་སྒྲིག་ཚོགས་འདུ་གང་མགྱོགས་སྐོང་འཚོགས་བྱས་ཏེ། ལས་འགན་ཁག་བགོས་དང་། འགན་འཁྲི་འཁུར་མཁན་དོན་འཁྱོལ། ལས་ཡུན་ཁ་གསལ་བཟོ་བ་བཅས་བྱས་ནས་ལྗོངས་ཡོངས་ཀྱི་སྟོབས་ཤུགས་སྐུལ་སློང་གིས་ཕྱར་བ་གྲུ་འདེགས་ཐོག་ནས“ལོ་ལྔ་ཚན་བཅུ་གསུམ་པའི”རྣམ་གྲངས་བསྐྲུན་རྒྱུར་སྐུལ་སྤེལ་གཏོང་དགོས། མ་འཇོག་གི་སྲིད་ཇུས་ལེགས་སུ་བཏང་སྟེ་རང་ལྗོངས་ཀྱི་མ་དངུལ་བསྡུ་གཏོང་ལམ་སྲོལ་སྒྱུར་བཅོས་བྱེད་པའི་ལག་བསྟར་བསམ་འཆར་གང་མགྱོགས་བཟོ་འབེབས་བྱེད་རྒྱུ་དང་། རང་སྐྱོང་ལྗོངས་ཀྱིས་ཞིབ་བཤེར་མཆན་འགོད་བྱས་པའི་མ་འཇོག་གི་རྣམ་གྲངས་དཀར་ཆག་དང་། རང་སྐྱོང་ལྗོངས་ཀྱི་ཁེ་ལས་མ་འཇོག་རྣམ་གྲངས་ལ་ཞིབ་བཤེར་མཆན་འགོད་དང་སྙན་དཔོད་དོ་དམ་བྱེད་ཐབས་དུས་ཐོག་ཏུ་བཟོ་བཅོས་བྱས་ནས་འགྲེམས་སྤེལ་བྱེད་དགོས། མ་དངུལ་བསྡུ་རྒྱུག་ལས་སྟེགས་འཐུས་ཚང་དུ་བཏང་སྟེ་རྒྱལ་ཁབ་ཀྱི་འབྲེལ་ཡོད་སྡེ་ཚན་ལ་སྦྲེལ་མཐུད་སྙན་སེང་ཞུ་བའི་ལས་དོན་སྤེལ་ཤུགས་ཆེ་རུ་གཏོང་བ་དང་། རྒྱལ་ཁབ་ནས་གཞི་ཁྱོན་ངེས་ཅན་བཀོད་སྒྲིག་བྱས་པའི་ཀྲུང་དབྱང་གི་ཆེད་དམིགས་འཛུགས་སྐྲུན་ཐེབས་རྩ་བརྩོན་ལེན་ཧུར་ཐག་བྱས་ཏེ་བོད་ལྗོངས་གསར་སྤེལ་མ་འཇོག་ཐེབས་རྩ་དང་། བོད་ལྗོངས་ཐོན་ལས་གོང་འཕེལ་གྱི་ཐེབས་རྩ་ཨ་མ། བོད་ལྗོངས་གོང་འཕེལ་མ་འཇོག་ཐེབས་རྩ་བཅས་འཛུགས་རྒྱུའི་ལས་ཀར་སྐུལ་སྤེལ་གང་མགྱོགས་བཏང་ནས་རྣམ་གྲངས་འཛུགས་སྐྲུན་ཐད་སྤྱི་ཚོགས་ཐོག་གི་མ་རྩ་གཏོང་རྒྱུར་ཁྲིད་སྟོན་བྱས་ཏེ། ལོ་ཧྲིལ་པོར་སྤྱི་ཚོགས་ཡོངས་ཀྱི་གཏན་འཇགས་རྒྱུ་ནོར་མ་འཇོག་སྒོར་དུང་ཕྱུར་2000དང་20%ཡན་འཕར་ཐུབ་པའི་བརྩོན་ལེན་བྱེད་རྒྱུ་དང་། ནོར་སྲིད་འཕར་སྣོན་བརྟན་པོ་ཡོང་བའི་ནུས་པ་འདོན་སྤེལ་ཏན་ཏིག་བྱས་ཏེ་སྤྱིའི་འབྱོར་སྟོབས་20%ཡན་འཕར་ཐུབ་པ་བྱེད་དགོས།\n3.འཛད་སྤྱོད་ཀྱི་སྐུལ་འདེད་ནུས་པ་འདོན་སྤེལ་ཡག་པོ་བྱེད་དགོས། ཡུལ་སྐོར་དང་། རིག་གནས། ལུས་རྩལ། བདེ་ཐང། རྒན་གསོ་བཅས“བདེ་སྐྱིད་ཐོན་ལས”ཆེན་པོ་ལྔ་གོང་འཕེལ་ཤུགས་ཆེ་བཏང་ཐོག གྲོང་ཁྱེར་གྲོང་གསེབ་ཀྱི་དགོས་མཁོ་ནུས་ལྡན་འདོན་སྤེལ་བྱས་ནས་ཐོན་རྫས་དང་ཞབས་ཞུ་གང་མང་མཁོ་འདོན་བྱེད་པར་ཤུགས་རྒྱག་རྒྱུ་དང་། ཚོང་དོན་ཟོག་འགྲུལ་ལས་རིགས་གོང་འཕེལ་མགྱོགས་པོ་བཏང་སྟེ་ཁུལ་ཁོངས་བརྒལ་བའི་ཞིང་ཟོག་ཐོན་རྫས་འཁོར་རྒྱུག་བྱེད་པའི་རྨང་གཞིའི་སྒྲིག་བཀོད་འཛུགས་སྐྲུན་རྣམ་གྲངས་དོན་འཁྱོལ་བྱེད་དགོས་ལ། ཟོག་འགྲུལ་ལས་རིགས་ཞིང་འབྲོག་ཁུལ་དུ་སྣུར་བསྲིང་བྱེད་རྒྱུར་ཁྲིད་སྟོན་བྱས་ཏེ་གྲོང་ཁྱེར་གྲོང་གསེབ་ལ་ཁེབས་པའི་ཚོང་དོན་ཁྲོམ་རའི་དྲ་རྒྱའི་མ་ལག་དང་རིམ་གསུམ་ཟོག་འགྲུལ་འགྲེམས་སྐྱེལ་མ་ལག་འཛུགས་རྒྱུར་ཤུགས་རྒྱག་དགོས། གློག་རྡུལ་ཚོང་དོན་གོང་འཕེལ་འགྲོ་རྒྱུར་རྒྱབ་སྐྱོར་དང་སྐུལ་འདེད་བཏང་སྟེ། གློག་རྡུལ་ཚོང་དོན་གྱི་སྣེ་འདྲེན་ཁེ་ལས་ཁག་གཅིག་སྐྱོང་སྤེལ་བྱེད་དགོས། ཚོང་ལས་ཀྱི་དཔེ་གཞི་གསར་གཏོད་བྱེད་རྒྱུར་སྐུལ་འདེད་བཏང་སྟེ། དངོས་གཞིའི་ཚོང་ཁང་གིས་མཉམ་སྦྲེལ་དྲ་རྒྱར་བརྟེན་ནས་ཚོང་ཟོག་དང་ཞབས་ཞུ་མཁོ་འདོན་བྱེད་པར་རྒྱབ་སྐྱོར་བྱས་ནས་དྲ་ཐོག་དང་དྲ་ཐོག་མིན་པ་མཉམ་འགུལ་བྱེད་རྒྱུར་ཤུགས་སྣོན་རྒྱག་རྒྱུ་དང་། འཛད་སྤྱོད་པའི་ཁེ་དབང་སྲུང་སྐྱོང་ཤུགས་ཆེ་བྱེད་དགོས། ལྗོངས་ནང་ཁུལ་གྱི་རིགས་ཁག་གི་ཁེ་ལས་ཀྱིས་ནང་སའི་ཞིང་ཆེན་དང་གྲོང་ཁྱེར་དུ“བོད་ཀྱི་ཁྱད་ལྡན་ཐོན་རྫས་དྲ་ཐོག་མིན་པའི་མྱོང་ཞིབ་ཚོང་ཁང་”འཛུགས་རྒྱུར་ཁྲིད་སྟོན་བྱེད་དགོས།\n4.ཕྱི་ཕྱོགས་ཚོང་དོན་རྒྱུན་མཐུད་གོང་འཕེལ་འགྲོ་རྒྱུར་སྐུལ་འདེད་གཏོང་དགོས། མཐའ་མཚམས་ཚོང་དོན་གོང་འཕེལ་གཏོང་རྒྱུའི་ཁོར་ཡུག་སྔར་བས་ལེགས་སུ་བཏང་སྟེ། གཞིས་རྩེ་གྲོང་ཁྱེར་དང་། ལྷོ་ཁ་གྲོང་ཁྱེར། མངའ་རིས་ས་ཁུལ་བཅས་ཀྱི་གཙོ་བོའི་འགག་སྒོ་དང་རྒྱུན་སྲོལ་མཐའ་ཚོང་བགྲོད་ལམ་གཙོ་གནད་དུ་བཟུང་ནས་མཐའ་ཚོང་ཁྲོམ་ར་འཛུགས་རྒྱུ་དང་། མཐའ་མིའི་ཚོང་འགྲུལ་བྱེད་ལམ་ལེགས་སུ་གཏོང་རྒྱུར་ཤུགས་རྒྱག་དགོས། ཚན་རིག་དང་མཐུན་པའི་སྒོ་ནས་འགྲམ་འགག་སྒོ་སླར་གསོ་བསྐྱར་བསྐྲུན་བྱེད་རྒྱུ་དང་། གྲོ་མོའི་འགག་སྒོ་སྒོ་མོ་འབྱེད་རྒྱུར་སྐུལ་སྤེལ་གང་ཐུབ་བཏང་ཁར། ལེགས་རྩེ་དང་། འདྲེན་ཐང་། རི་བོ་བཅས་ཀྱི་འགག་སྒོ་གང་མགྱོགས་བསྐྲུན་ནས་སྒོ་མོ་འབྱེད་རྒྱུ་དང་། སྐྱིད་རོང་དང་། སྤུ་ཧྲེང་། ལྷ་སའི་མཁའ་འགྲུལ་བཅས་ཀྱི་འགག་སྒོའི་ནུས་པ་ཆེ་རུ་གཏོང་བར་ཤུགས་རྒྱག་རྒྱུ་དང་། ནེ་པ་ལའི་རྨང་གཞིའི་སྒྲིག་བཀོད་འཛུགས་སྐྲུན་བྱེད་རྒྱུར་རྒྱབ་སྐྱོར་བྱས་ནས་ཀྲུང་ནེ་ཕྱོགས་གཉིས་པོའི་རྣམ་གྲངས་བསྐྲུན་རྒྱུར་སྐུལ་སྤེལ་གཏོང་རྒྱུ་དང་། ཀྲུང་ནེའི་རྒྱལ་སྤྱིའི་ཐོན་ནུས་མཉམ་ལས་བྱེད་རྒྱུར་སྐུལ་སྤེལ་ཧུར་ཐག་གཏོང་དགོས།\n5.དེང་རབས་ཀྱི་ཞིང་འབྲོག་ལས་གོང་འཕེལ་གང་མགྱོགས་གཏོང་དགོས། ཞིང་འབྲོག་ལས་ཀྱི་མཁོ་འདོན་ཕྱོགས་ཀྱི་གྲུབ་ཆའི་རང་བཞིན་སྒྱུར་བཅོས་བྱེད་རྒྱུར་སྐུལ་སྤེལ་གཏིང་ཟབ་བཏང་སྟེ་ཞིང་འབྲོག་ལས་སྤུས་ལེགས་ཕན་ཆེ་དང་། ཞིང་འབྲོག་མང་ཚོགས་འབབ་འཕར་ཡོང་བར་སྐུལ་འདེད་གཏོང་དགོས། “ཡུན་རིང་འགྱུར་བ་མི་གཏོང་རྒྱུ་གསུམ”གྱི་སྲིད་ཇུས་མཐའ་འཁྱོངས་བྱས་ཏེ་གྲོང་གསེབ་ཀྱི་ས་ཆའི་ལམ་ལུགས་སྒྱུར་བཅོས་གཏིང་ཟབ་བྱས་ཐོག གྲོང་གསེབ་ཀྱི་ས་ཆ་སྒྲིག་ལྡན་བརྒྱུད་བཤུག་བྱེད་པར་སྐུལ་འདེད་གཏོང་རྒྱུ་དང་། ཆུ་མཛོད་ཆེ་གྲས་དང་། ཆུ་བེད་ལྟེ་གནད་ཆེ་རིགས། ཞིང་ཁའི་ཆུ་བེད་ཀྱི་རྨང་གཞིའི་སྒྲིག་བཀོད་བཅས་འཛུགས་སྐྲུན་བྱེད་པར་སྐུལ་འདེད་གང་མགྱོགས་གཏོང་དགོས། དེང་རབས་ཀྱི་ཞིང་འབྲོག་ལས་དཔེ་སྟོན་ཁུལ་དང་ས་མཐོའི་ཁྱད་ལྡན་ཞིང་ཕྱུགས་ཐོན་རྫས་ཀྱི་རྟེན་གཞི་གང་མགྱོགས་བཙུགས་ཏེ། “བརྒྱ་སྟོང་ཁྲིའི་ལས་གཞི་ཁག་8”གཏིང་ཟབ་སྤེལ་ནས་འབྲུ་རིགས་ཀྱི་སྤྱིའི་ཐོན་འབོར་ཀྲོན་ཁྲི་100ཡན་བརྟན་འཁྱོངས་ཐུབ་པ་བྱེད་རྒྱུ་དང་། ཁུལ་ཁོངས་ཀྱི་འབྲུ་རིགས་བདེ་འཇགས་འགན་སྲུང་དང་གལ་ཆེའི་ཞིང་ལས་ཐོན་རྫས་ནུས་ལྡན་མཁོ་འདོན་ཐུབ་པ་བྱེད་དགོས། 2017ལོའི་རྩྭ་ཐང་འབྱུང་ཁམས་སྲུང་སྐྱོབ་ཀྱི་ཁ་གསབ་བྱ་དགའ་སྤྲོད་སྲོལ་གྱི་སྲིད་ཇུས་ལག་བསྟར་ཡག་པོ་བྱས་ཏེ། ལོ་མཇུག་ཏུ་ཕྱུགས་ཟོག་ལག་ཡོད་མགོ་གྲངས་ཁྲི་2000（མགོ་གྲངས）ནང་ཚུན་དུ་ཚོད་འཛིན་ཐུབ་པ་བྱེད་རྒྱུ་དང་། བཤས་ཕྱུགས། བཤས་ལུག བཞོན་མ་བཅས་ཀྱི་གསོ་ཚགས་ར་བ་འཛུགས་པར་ཤུགས་སྣོན་རྒྱག་རྒྱུ་དང་། སྒོ་ཕྱུགས་དང་ཁྱིམ་བྱ་གསོ་ཚགས་ར་བ་ཚད་ལྡན་ཅན་དང་གཞི་ཁྱོན་ཅན་འཛུགས་རྒྱུའི་བྱེད་སྒོ་སྤེལ་ནས་དེང་རབས་ཀྱི་འབྲོག་ལས་གོང་འཕེལ་གཏོང་དགོས།\n6.ཁྱད་ལྡན་ལེགས་ཆ་ཆེ་བའི་ཐོན་རྫས་གོང་འཕེལ་ཤུགས་ཆེ་གཏོང་དགོས། དགེ་མཚན་ཆེ་རིགས་མངོན་གསལ་དོད་པ་དང་། ཁྲོམ་རའི་མདུན་ལམ་རྒྱ་ཆེ་བ། སྲིད་ཇུས་ཀྱི་ཁྲིད་སྟོན་དང་འཚམ་པ་བཅས་ཀྱི་རང་བྱུང་འཐུང་ཆུ་དང་། དྭངས་གཙང་ནུས་རྒྱུ། མི་རིགས་ལག་ཤེས་བཟོ་ལས། བོད་སྨན་ལས་རིགས། རྣམ་གསར་ཨར་ལས་རྒྱུ་ཆ། གཏེར་ལས་སོགས་རྒྱ་སྟོབས་ཆེ་རུ་གཏོང་རྒྱུར་རྒྱབ་སྐྱོར་བྱས་ཏེ་རང་སྟོབས་འཕེལ་ནུས་ཟམ་མི་ཆད་པར་ཆེ་རུ་གཏོང་དགོས། ཐོན་ལས་ཀྱི་སྡེ་གླིང་བསྐྲུན་རྒྱུར་ཤུགས་སྣོན་བརྒྱབ་ནས་ལྷ་སའི་དཔལ་འབྱོར་ལག་རྩལ་གསར་སྤེལ་ཁུལ་གྱི་བྱེད་ནུས་ཆེ་རུ་བཏང་ཐོག ལྷ་སའི་མཐོ་གསར་ཁུལ་དེ་རྒྱལ་ཁབ་རིམ་པར་གནས་སྤོར་ཐུབ་པ་བྱེད་རྒྱུ་དང་། གོར་མོའི་བོད་མཚོ་བཟོ་ལས་སྡེ་གླིང་དང་། བོད་ལྗོངས་མཁའ་འགྲུལ་ཁུལ་གསར་སོགས་སྡེ་གླིང་བསྐྲུན་རྒྱུར་སྐུལ་སྤེལ་བཏང་སྟེ་ཁ་གཏད་རོགས་སྐྱོར་གྱི་ཞིང་ཆེན་གྲོང་ཁྱེར་དང་མཉམ་ལས་བྱེད་རྒྱུར་ཤུགས་སྣོན་བརྒྱབ་ནས་ཐོན་ལས་མཉམ་ལས་ཀྱི་དཔེ་སྟོན་ཁུལ་ཧུར་ཐག་གཏོད་རྒྱུ་དང་། རྒྱུན་སྲོལ་ཐོན་ལས་ལེགས་སུ་བཏང་ཐོག་ཁུལ་ཁོངས་རང་བཞིན་དང་དུས་ཚིགས་རང་བཞིན་གྱི་ཨར་འདམ་མཁོ་དགོས་དང་སྤྲོད་ནུས་ཀྱི་འགལ་བ་མེད་པ་བཟོ་རྒྱུ་དང་། གསར་སྣོན་ཐོན་ནུས་བཀོད་སྒྲིག་ལུགས་མཐུན་དང་རྗེས་ལུས་ཀྱི་ཐོན་ནུས་མེད་པ་བཟོ་དགོས།\n7.ཁྱད་ལྡན་ཡུལ་སྐོར་ལས་རིགས་སྐྱོང་སྤེལ་བྱས་ནས་རྒྱ་སྟོབས་ཆེ་རུ་གཏོང་དགོས། “ཁྱད་ལྡན་དང་། རིམ་མཐོ། སྤུས་ལེགས”བཅས་ཀྱི་ཁྲིད་ཕྱོགས་མཐའ་འཁྱོངས་བྱས་ཏེ་ཡུལ་སྐོར་ཁ་སྒྱུར་རིམ་སྤོར་ལས་གཞི་ལག་བསྟར་བྱེད་རྒྱུ་དང་ཡུལ་སྐོར་གྱི་སྒོ་མོ་འབྱེད་ཚད་མཐོ་རུ་གཏོང་རྒྱུ་དང་། ཡུལ་སྐོར་གྱི་རྨང་གཞིའི་སྒྲིག་བཀོད་དང་སྤྱི་པའི་ཞབས་ཞུའི་སྒྲིག་བཀོད་འཛུགས་ཤུགས་ཆེ་རུ་གཏོང་རྒྱུ་དང་ཡུལ་སྐོར་ལས་རིགས་ཀྱི་ཞབས་ཞུའི་སྤུས་ཚད་དང་ཚད་གཞི་གོང་མཐོར་བཏང་ནས་ཁུལ་ཡོངས་ཀྱི་ཡུལ་སྐོར་གསར་གཏོད་ཧུར་ཐག་བྱེད་དགོས། ཕུལ་བྱུང་གི་དམངས་ཁྲོད་དམངས་སྲོལ་རིག་གནས་དང་། བོད་ལུགས་གསོ་རིག་དང་བོད་སྨན་རིག་གནས། ཆོས་ལུགས་རིག་གནས་སོགས་དང་ཡུལ་སྐོར་ཐོན་རྫས་ཟུང་འབྲེལ་དམ་ཟབ་བྱེད་རྒྱུར་སྐུལ་སྤེལ་གཏོང་རྒྱུ་དང་། ཡུལ་སྐོར་གོང་འཕེལ་གཏོང་རྒྱུའི་འདེགས་སྐྱོར་གྱི་ཆ་རྐྱེན་ལེགས་སུ་བཏང་སྟེ“མི་ཡུལ་གྱི་གནས་མཆོག མཁའ་དབྱིངས་ཀྱི་བོད་ལྗོངས”ཅེས་པའི་གྲགས་རྟགས་བཏོད་དེ་ལོ་ཧྲིལ་པོར་རྒྱལ་ཕྱི་རྒྱལ་ནང་གི་ཡུལ་སྐོར་བ་མི་ཐེངས་ཁྲི་2500ཡན་ལ་སྣེ་ལེན་ཐུབ་པ་དང་ཡུལ་སྐོར་གྱི་སྤྱིའི་ཡོང་འབབ་སྒོར་དུང་ཕྱུར་370ཡན་ཟིན་ཐུབ་པ་བྱེད་དགོས།\n8.དབུལ་སྒྲོལ་འགག་སྒྲོལ་གྱི་དམག་འཐབ་ཡག་པོ་རྒྱག་དགོས། བོད་སྐྱོར་དབུལ་སྐྱོར་དང་གྲོང་ཁྱེར་གྲོང་རྡལ་ཅན་གསར་གྲས་འཛུགས་སྐྲུན་བྱེད་རྒྱུ་ཟུང་འབྲེལ་བྱས་ཏེ་དབུལ་སྒྲོལ་བརྟན་པོ་ཡོང་བའི་ཕུགས་ཕན་ལམ་སྲོལ་འཐུས་ཚང་བཙུགས་ཐོག་དབུལ་སྐྱོར་གནད་འཕིགས་དང་དབུལ་སྒྲོལ་གནད་འཕིགས་བྱེད་རྒྱུར་སྐུལ་འདེད་ཤུགས་ཆེ་གཏོང་རྒྱུ་དང་། གནས་སྤོས་དབུལ་སྐྱོར་ཇེ་མགྱོགས་སུ་བཏང་ནས་མང་ཚོགས་ཀྱི་འདོད་བློར་བརྩི་འཇོག་གང་ལེགས་དང་རྒྱལ་ཁབ་ཀྱི་ཚད་གཞི་ལག་བསྟར་ནན་པོ་བྱས་ཏེ་སྤུས་ཚད་དམ་འཛིན་དང་མྱུར་ཚད་མགྱོགས་སུ་གཏོང་དགོས་ལ། སྒྲིལ་བཅོས་དམ་འཛིན་དང་ལེ་ལག་ཚང་སྒྲིག་ཡོང་བར་སྐུལ་འདེད་བཏང་ནས་གནས་སྤོ་ཐུབ་པ་དང་། བརྟན་གནས་ཐུབ་པ། ཕྱུག་འགྱུར་ཐུབ་པ་བཅས་བྱེད་དགོས། དབུལ་སྐྱོར་བྱེད་རྒྱུ་དང་། གཞི་རྩའི་སྨན་བཅོས་འགན་བཅོལ། ནད་གཞི་ཆེ་རིགས་འགན་བཅོལ། སྨན་བཅོས་རོགས་སྐྱོབ་ཀྱི་འགན་སྲུང་ལམ་སྲོལ་བཅས་དབར་སྦྲེལ་མཐུད་ཡག་པོ་བྱེད་དགོས། དབུལ་པོའི་མི་འབོར་ཁྲི་13དབུལ་སྒྲོལ་ཐུབ་པ་དང་། དབུལ་པོའི་རྫོང་（ཆུད）20ཡི་དབུལ་པོའི་ཞྭ་མོ་ཕུད་ཐུབ་པ། གནས་སྤོས་དབུལ་སྐྱོར་མི་ཁྲི་16.3གནས་སྤོ་ཐུབ་པ་བཅས་བྱས་ཐོག དབུལ་པོའི་མང་ཚོགས་མི་རེའི་ཆ་སྙོམས་ལག་ཐོག་ཡོང་འབབ་16%ཡན་འཕར་བ་བྱེད་དགོས།\n9.སྤྱི་ཚོགས་བྱ་གཞག་སྔོན་དུ་གོང་འཕེལ་གཏོང་དགོས། དམངས་འཚོའི“བྱ་བ་དངོས་བཅུ”ཡག་པོ་བསྒྲུབ་རྒྱུར་ཤུགས་བརྒྱབ་སྟེ་སྒོར་དུང་ཕྱུར་300བཀོད་སྒྲིག་བྱས་ནས་ཕྱོགས་བཅུའི་ཐད་ཀྱི་དམངས་འཚོའི་སྲིད་ཇུས་ཁག་33ལག་བསྟར་བྱེད་རྒྱུ་དང་། འགན་བབས་སློབ་གསོ་དོ་སྙོམས་ངང་གོང་འཕེལ་གཏོང་རྒྱུར་སྐུལ་སྤེལ་བཏང་སྟེ་སྐད་གཉིས་བུ་བཅོལ་ཁང་གང་མགྱོགས་བསྐྲུན་རྒྱུ་དང་། འགན་བབས་སློབ་གསོའི་སློབ་གྲྭ་ཞན་སར་ཕྱོགས་ཡོངས་ནས་བསྒྱུར་བཀོད་དང་ཚད་ལྡན་ཅན་གྱི་འཛུགས་སྐྱོང་བྱེད་རྒྱུར་སྐུལ་འདེད་ཤུགས་ཆེ་གཏོང་རྒྱུ་དང་། ས་གནས་དང་གྲོང་ཁྱེར་གྱི་ཁྱད་ལྡན་འབྲིང་རིམ་ལས་རིགས་སློབ་གྲྭ་འཛུགས་སྐྲུན་བྱེད་པར་དམ་འཛིན་ཡག་པོ་བྱེད་རྒྱུ་དང་། ས་ཁད་མཐོ་བའི་སློབ་གྲྭར་དྲོད་གཏོང་ལས་གཞི་སྤེལ་རྒྱུ་བཅས་ཡིན། བདེ་ཐང་བོད་ལྗོངས་སྐྲུན་རྒྱུར་སྐུལ་སྤེལ་གང་མགྱོགས་བཏང་ནས་སྨན་བཅོས་འཕྲོད་བསྟེན་ཞབས་ཞུའི་མ་ལག་བསྐྲུན་རྒྱུར་ཤུགས་རྒྱག་རྒྱུ་དང་། ས་གནས（གྲོང་ཁྱེར）དང་རྫོང་（ཆུད）གི་སྨན་ཁང་ལ་མཐོ་གནོན་གསོ་རླུང་ཁང་འཛུགས་རྒྱུར་རྒྱབ་སྐྱོར་བྱེད་དགོས། “ཚོགས་སྒྲིག་རྣམ་པའི”སློབ་གསོ་དང་སྨན་བཅོས་ཤེས་ལྡན་པའི་བོད་སྐྱོར་ལས་དོན་ཧུར་ཐག་སྤེལ་རྒྱུ་དང་། བོད་ཀྱི་དངོས་མང་བཤམས་སྟོན་ཁང་རྒྱ་བསྐྱེད་རྒྱས་སྐྲུན་བྱེད་རྒྱུ་ཡིན་ལ། རང་སྐྱོང་ལྗོངས་ཀྱི་རླུང་འཕྲིན་བརྙན་འཕྲིན་ལྟེ་གནས་དང་། ཟློས་གར་ཁང་ཆེན། མཛེས་རྩལ་ཁང་བཅས་བསྐྲུན་དགོས། རྒན་གསོའི་ཞབས་ཞུའི་མ་ལག་དང་བྱིས་པའི་ཕན་བདེའི་སྒྲིག་བཀོད་འཛུགས་རྒྱུར་ཤུགས་སྣོན་རྒྱག་རྒྱུ་དང་། དེང་རབས་སྤྱི་པའི་རིག་གནས་ཞབས་ཞུའི་མ་ལག་འཐུས་ཚང་དུ་བཏང་ནས་རིག་གནས་དང་རང་བྱུང་ཤུལ་བཞག་སྲུང་སྐྱོབ་བྱེད་པའི་སྒྲིག་བཀོད་འཛུགས་སྐྲུན་བྱེད་པར་ཤུགས་སྣོན་རྒྱག་དགོས།\n10.འགན་སྲུང་གི་ཆུ་ཚད་མཐོ་རུ་ཤུགས་ཆེ་གཏོང་དགོས། རྒྱལ་ཁབ་ཀྱི་འབྲེལ་ཡོད་དངུལ་རྩའི་རྒྱབ་སྐྱོར་སྲིད་ཇུས་ལག་བསྟར་གང་ལེགས་བྱས་ནས་ཡིད་རྟོན་དངུལ་བུན་གྱི་མ་དངུལ་བསྡུ་རྒྱུག་བྱེད་ཤུགས་ཆེ་རུ་གཏོང་རྒྱུ་དང་། འགན་སྲུང་རང་བཞིན་གྱི་བདེ་སྡོད་ལས་གྲྭ་ལག་བསྟར་བྱེད་མགྱོགས་སུ་གཏོང་དགོས། དམངས་ཀྱིས་བྱ་གཞག་བསྐྲུན་པ་དང་ཀུན་གྱིས་གསར་གཏོད་བྱེད་རྒྱུར་སྐུལ་སྤེལ་བཏང་ནས་ལྷ་སའི་ཚན་རྩལ་གསོ་ཆས་གང་མགྱོགས་འཛུགས་ཐུབ་པ་བྱེད་རྒྱུ་དང་། དེ་བས་དགེ་མཚན་ལྡན་པའི་ལས་ཞུགས་སྲིད་ཇུས་ལག་བསྟར་བྱས་ཏེ་ལོ་ཧྲིལ་པོར་གྲོང་ཁྱེར་གྲོང་རྡལ་གྱི་ལས་ཞུགས་གསར་པ་མི་ཁྲི་4.8མང་དུ་འགྲོ་ཐུབ་པ་བྱེད་རྒྱུ་དང་ཞིང་འབྲོག་ཁུལ་གྱི་ངལ་ནུས་ལྷག་མ་མིའི་ཐེངས་གྲངས་ཁྲི་110ཁ་སྒྱུར་ཐུབ་པ་བྱེད་དགོས། རྒན་གསོའི་ཞབས་ཞུའི་མ་ལག་དང་བྱིས་པའི་ཕན་བདེའི་སྒྲིག་བཀོད་འཛུགས་རྒྱུར་ཤུགས་སྣོན་རྒྱག་རྒྱུ་དང་། ནད་གཞི་ཆེ་རིགས་དང་ཚབས་ཆེའི་ནད་གཞི་སྨན་བཅོས་དང་མྱུར་སྐྱོབ་བྱེད་པའི་སྲིད་ཇུས་དོན་འཁྱོལ་ཡག་པོ་བྱས་ནས་དམིགས་བསལ་གྱི་དཀའ་ངལ་ཡོད་པར་འཚོ་སྐྱོང་བྱེད་པའི་སྲིད་ཇུས་དོན་འཁྱོལ་བྱེད་རྒྱུར་སྐུལ་སྤེལ་གཏོང་རྒྱུ་དང་། འཕྲིན་གཏོང་རྨང་གཞིའི་སྒྲིག་བཀོད་འཛུགས་རྒྱུ་ཇེ་མགྱོགས་སུ་བཏང་ནས་ཞིང་འབྲོག་ཁུལ་གྱི་འཕྲིན་གཏོང་ཆུ་ཚད་མཐོ་རུ་གཏོང་དགོས། ཐོན་གསར་གྲས་ཆ་འཕྲིན་གྱི་རྨང་གཞིའི་སྒྲིག་བཀོད་འཛུགས་སྐྲུན་ལས་གཞི་དང་“མཉམ་སྦྲེལ་དྲ་རྒྱ་＋”ལས་གཞི་ལག་བསྟར་བྱེད་རྒྱུ་དང་། “4·25”ཡི་ས་ཡོམ་གནོད་འཚེའི་རྗེས་ཀྱི་སླར་གསོ་བསྐྱར་སྐྲུན་གྱི་འཆར་འགོད་ལག་བསྟར་ཡག་པོ་བྱས་ནས་གནས་སྤོས་བཀོད་སྒྲིག་བྱས་པའི་མང་ཚོགས་རྣམས་གང་མགྱོགས་ཁྱིམ་གཞིས་གསར་པར་སྤོ་ཐུབ་པ་བྱེད་དགོས།\n11.མཐའ་མཚམས་ས་ཁུལ་གྱི་གོང་འཕེལ་ལ་སྐུལ་སྤེལ་གང་མགྱོགས་གཏོང་དགོས། རང་སྐྱོང་ལྗོངས་ཀྱིས་གཏན་འཁེལ་བྱས་པའི་མཐའ་མཚམས་ས་ཁུལ་གྱི་འབྱོར་འབྲིང་དཔེ་སྟོན་གྲོང་ཚོའི“ལོ་ལྔ་ཚན་བཅུ་གསུམ་པའི”འཆར་འགོད་བཟོ་འགོད་ཇུས་གཞིར་གཞིགས་ཏེ་མཐའ་མཚམས་འབྱོར་འབྲིང་དཔེ་སྟོན་གྲོང་ཚོ་བསྐྲུན་རྒྱུའི་འཆར་འགོད་གང་མགྱོགས་བཟོ་རྒྱུ་དང་། རང་སྐྱོང་ལྗོངས་ཀྱིས་བཏོན་པའི“ལེགས་གཏོང་ལས་གཞི་ཁག་བཅུ”ལ་གཙོ་གནད་དུ་དམིགས་ཏེ་མཐའ་མཚམས་ས་ཁུལ་གྱི་རྨང་གཞིའི་སྒྲིག་བཀོད་འཛུགས་སྐྲུན་བྱེད་རྒྱུར་ཤུགས་སྣོན་བརྒྱབ་ནས་ས་ཆ་དེ་རང་དུ་མཐའ་མིའི་ཐོན་སྐྱེད་དང་འཚོ་བའི་ཆ་རྐྱེན་ལེགས་སུ་གཏོང་རྒྱུ་དང་། ཁྱད་ལྡན་ལེགས་ཆ་ཆེ་བའི་ཐོན་ལས་གོང་འཕེལ་གཏོང་རྒྱུར་རྒྱབ་སྐྱོར་བྱས་ཏེ། མཐའ་མཚམས་ས་ཁུལ་གྱི་མི་འབོར་བལྟོས་བཅས་ཀྱིས་གཅིག་སྡུད་དང་འཕར་སྣོན་ཡོང་བ་བྱས་ཁར། མཐའ་མཚམས་ས་ཁུལ་གྱི་དཔལ་འབྱོར་དང་སྤྱི་ཚོགས་གོང་འཕེལ་ཇེ་མགྱོགས་སུ་བཏང་ནས་མེས་རྒྱལ་ལྷོ་ནུབ་ཀྱི་མཐའ་སྲུང་སྲ་བརྟན་དུ་གཏོང་དགོས།\n12.མཁོ་འདོན་ཕྱོགས་ཀྱི་གྲུབ་ཆའི་རང་བཞིན་སྒྱུར་བཅོས་གཏིང་ཟབ་བྱེད་རྒྱུར་ཤུགས་རྒྱག་དགོས། མཁོ་འདོན་ཕྱོགས་ཀྱི་གྲུབ་ཆའི་རང་བཞིན་སྒྱུར་བཅོས་བྱེད་རྒྱུའི་གཙོ་རྐང་དེར་སྟངས་འཛིན་གནད་འཁེལ་བྱས་ཏེ། ནུས་ལྡན་གྱི་མ་འཇོག་ལ་བརྟེན་ནས་འཕར་སྣོན་བརྟན་པོ་དང་གྲུབ་ཆ་ལེགས་སྒྲིག་བྱེད་རྒྱུའི་འགག་རྩའི་ནུས་པ་འདོན་སྤེལ་གང་ལེགས་བྱས་ཐོག ནུས་མེད་མཁོ་འདོན་ཉུང་དུ་གཏོང་རྒྱུ་དང་ནུས་ལྡན་མཁོ་འདོན་རྒྱ་ཆེར་བཏང་སྟེ་མཁོ་འདོན་གྱི་སྤུས་ཚད་ཡག་ཏུ་གཏོང་རྒྱུར་ཤུགས་རྒྱག་རྒྱུ་དང་། མཁོ་འདོན་གྱི་གྲུབ་ཆ་དེ་དགོས་མཁོའི་གྲུབ་ཆ་དང་འཚམ་མཐུན་ཡོང་ཤུགས་ཆེ་རུ་གཏོང་རྒྱུ་དང་། མ་ལག་འཆར་འགོད་དང་སྤྱི་ཡོངས་ཀྱི་ཇུས་འགོད་མཐའ་འཁྱོངས་བྱས་ཏེ། རྨང་གཞིའི་སྒྲིག་བཀོད་དང་། སྤྱི་པའི་ཞབས་ཞུ། ཕྱི་ཕྱོགས་སུ་སྒོ་མོ་འབྱེད་དགོས། གསར་གཏོད་ཀྱིས་སྐུལ་སྤེལ་གཏོང་རྒྱུ་དང་། ཤེས་ལྡན་པའི་འདེགས་སྐྱོར་སོགས་ཐད་ཀྱི་ཆད་སྐྱོན་གང་ཐུབ་སེལ་དགོས།\n13.གཙོ་གནད་ཁྱབ་ཁོངས་ཀྱི་སྒྱུར་བཅོས་ཕྱོགས་ཡོངས་ནས་སྐུལ་སྤེལ་གཏོང་དགོས། སྲིད་གཞུང་གི་ལས་ཁུངས་ཁུ་བསྡུ་དང་དབང་ཆ་གཤམ་སྤྲོད་བྱེད་རྒྱུ་དང་། ལྷུག་གློད་དང་དོ་དམ་ཟུང་འབྲེལ། ཞབས་ཞུ་ལེགས་སྒྱུར་བཅས་བྱེད་རྒྱུར་སྐུལ་སྤེལ་བཏང་ནས་དབང་ཆའི་གསལ་ཐོ་དང་འགན་འཁྲིའི་གསལ་ཐོ་འཐུས་ཚང་དང་ཚད་ལྡན་བཟོ་དགོས། གོ་རིམ་ལྡན་པའི་ངང་ཁྲོམ་རར་ཞུགས་འཐུས་ཀྱི་བཀག་རྒྱའི་གསལ་ཐོ་ལག་བསྟར་བྱེད་རྒྱུ་དང་། ལྷུག་གློད་དང་། དོ་དམ། ཞབས་ཞུ་བཅས་གསུམ་གྱི་བསྒྱུར་བཅོས་གཏིང་ཟབ་བྱས་ཁར། ལས་ཀའི་ཁྲོད་དང་ལས་ཀའི་རྗེས་ཀྱི་ལྟ་འདོམས་ལ་ཤུགས་སྣོན་རྒྱག་པའི་ཐོག་ནས་ཁྲོམ་རའི་ཁོར་ཡུག་ལེགས་སུ་གཏོང་རྒྱུ་དང་། སྤྱི་ཚོགས་ཀྱི་ཡིད་རྟོན་མ་ལག་འཛུགས་རྒྱུར་སྐུལ་སྤེལ་དང་སྤྱི་དབང་མིན་པའི་དཔལ་འབྱོར་གོང་འཕེལ་གཏོང་བའི་གསོན་ཤུགས་འདོན་སྤེལ་བྱས་ཁར། ཁྲོམ་རའི་གཙོ་རྐང་དར་རྒྱས་གོང་འཕེལ་ཡོང་བར་སྐུལ་འདེད་གཏོང་དགོས། ནོར་ཁྲལ་ལམ་ལུགས་སྒྱུར་བཅོས་གཏིང་ཟབ་ཏུ་གཏོང་རྒྱུ་དང་། སྔོན་རྩིས་དོ་དམ་ལམ་ལུགས་འཐུས་ཚང་དུ་བཏང་སྟེ་ནོར་སྲིད་ཀྱི་དོན་དག་གཅོད་དབང་དང་གཏོང་སྒོའི་འགན་འཁྲི་ལོགས་དབྱེའི་སྒྱུར་བཅོས་བྱེད་རྒྱུར་སྐུལ་སྤེལ་གཏོང་དགོས། ཕྱོགས་ཡོངས་ནས་དཔྱ་ཁྲལ་ལམ་ལུགས་སྒྱུར་བཅོས་བྱེད་རྒྱུར་སྐུལ་འདེད་བཏང་སྟེ་ས་གནས་དཔྱ་ཁྲལ་གྱི་མ་ལག་འཛུགས་རྒྱུ་འཐུས་ལེགས་སུ་གཏོང་རྒྱུ་དང་། གྲོང་གསེབ་ཀྱི་ས་ཆ་མཉམ་སྡེབ་ལ་བདག་དབང་གཏན་འཁེལ་གྱི་སྒྱུར་བཅོས་བྱེད་པར་ཕྱོགས་ཡོངས་ནས་སྐུལ་སྤེལ་གཏོང་དགོས། རྣམ་གསར་གྲོང་ཁྱེར་དང་གྲོང་རྡལ་ཅན་གྱི་ཚོད་ལྟ་སྤེལ་རྒྱུ་ཇེ་མགྱོགས་སུ་བཏང་སྟེ་ཁྱད་ལྡན་གྲོང་ཁྱེར་གྲོང་རྡལ་ཆུང་གྲས་བསྐྲུན་རྒྱུ་མ་ཟད། གྲོང་ཁྱེར་གྲོང་གསེབ་ཀྱི་ཁོར་ཡུག་ཕྱོགས་བསྡུས་བཅོས་སྐྱོང་བྱེད་རྒྱུར་ཤུགས་སྣོན་བརྒྱབ་ནས་ཐོན་ལས་དང་གྲོང་ཁྱེར་མཉམ་འདྲེས་ཀྱི་དཔེ་སྟོན་ཁུལ་འཛུགས་རྒྱུར་སྐུལ་སྤེལ་ཧུར་ཐག་གཏོང་རྒྱུ་དང་། གྲོང་ཁྱེར་གྲོང་རྡལ་གྱི་གྲོང་ལས་ཐད་ཀྱི་སྤྱི་པའི་སྒྲིག་བཀོད་འཛུགས་སྐྲུན་བྱེད་རྒྱུར་ཤུགས་སྣོན་བརྒྱབ་ནས་གྲོང་ལས་ཀྱི་འགྲོ་ལམ་དང་། འཚོ་བའི་བཙོག་ཆུ། གད་སྙིགས་གནོད་མེད་ཅན་དུ་གཙང་གསིང་བཟོ་བ་བཅས་ཀྱི་སྒྲིག་བཀོད་འཐུས་ལེགས་སུ་གཏོང་རྒྱུ་དང་། ས་འོག་སྦུག་དྲ་འཛུགས་སྐྲུན་ཇེ་མགྱོགས་སུ་བཏང་ནས་ཆ་རྐྱེན་འཛོམས་པའི་གྲོང་ཁྱེར་དུ་ས་འོག་ཕྱོགས་བསྡུས་ཀྱི་མདོང་ལམ་ཁྱམས་རིང་སྐྲུན་ཁར། གྲོང་ཁྱེར་གྲོང་རྡལ་གྱི་ཆུ་བཤངས་ཞོད་འགོག་གི་ལས་གྲྭ་འཛུགས་སྐྲུན་བྱེད་དགོས།\n14.མ་དངུལ་བསྡུ་གཏོང་ལམ་སྲོལ་གསར་གཏོད་བྱེད་དགོས། གསོག་ཐེབས་ཕན་སྒྱུར་དང་ཆེད་དངུལ་སྒྲིལ་སྤྱོད་ཀྱིས་མ་དངུལ་སྒོར་དུང་ཕྱུར་100གྲབས་གསོག་བྱས་ནས་སྲིད་གཞུང་གི་ཐེབས་རྩ་བཙུགས་ཐོག རྨང་གཞིའི་སྒྲིག་བཀོད་འཛུགས་སྐྲུན་དང་། སྤྱི་པའི་ཞབས་ཞུ་གོང་འཕེལ། འབྱུང་འཕྲོད་གོང་འཕེལ། ཐོན་ལས་གོང་འཕེལ་བཅས་ཀྱི་ཐེབས་རྩ་ཨ་མ་བཞི་ལ་དབྱེ་ནས་སྲིད་གཞུང་མ་དངུལ་གྱི་ཁྲིད་སྟོན་ནུས་པ་འདོན་སྤེལ་དང་ཕན་འབྲས་ཆེ་རུ་བཏང་ནས་སྤྱི་ཚོགས་ཀྱི་མ་འཇོག་བསྡུ་འགུག་དང་ནུས་ལྡན་མ་འཇོག་རྒྱ་ཆེར་བཏང་ཐོག《བོད་རང་སྐྱོང་ལྗོངས་སྲིད་གཞུང་དང་སྤྱི་ཚོགས་ཀྱི་མ་རྩ་མཉམ་ལས་བྱེད་པའི་ལག་བསྟར་བསམ་འཆར》འདོན་དགོས། སྲིད་གཞུང་གི་མ་འཇོག་རྣམ་གྲངས་དང་མ་རྩ་ཁྲོམ་ར་ཅན་དུ་འཁོར་རྒྱུག་བྱེད་རྒྱུར་སྐུལ་སྤེལ་བཏང་སྟེ་རྣམ་གྲངས་PPPཡི་གྲབས་མཛོད་འཛུགས་རྒྱུ་དང་། ཚོང་དང་མ་རྩ་འདྲེན་འགུགས་བྱེད་ཤུགས་ཆེ་རུ་བཏང་ནས་དམངས་ཁྲོད་ཀྱི་མ་འཇོག་གསོན་ཤུགས་འདོན་སྤེལ་སྔར་ལས་ལྷག་པ་བྱེད་དགོས། བོད་སྐྱོར་མ་དངུལ་འབྲེལ་མཐུད་དོན་འཁྱོལ་བྱས་ཁར། རྒྱལ་ཁབ་དང་། དམངས་ཁྲོད། བོད་སྐྱོར་བཅས་ཀྱི་མ་འཇོག་ཕན་ཚུན་མཐུན་སྦྱོར་དང་ཕན་ཚུན་གསབ་རེས་བྱེད་པའི་མ་འཇོག་གི་རྣམ་པ་ཞིག་ཆགས་པ་བྱེད་རྒྱུ་དང་། “དངུལ་རྩས་རྒྱབ་སྐུལ”བྱེད་པའི་ནུས་པ་ཆེ་རུ་བཏང་སྟེ། ཁེ་ལས་འབྲིང་ཆུང་ཕྲན་གསུམ་དང་། ཞིང་འབྲེལ་སོགས་གཙོ་གནད་ཁྱབ་ཁོངས་ལ་ཡིད་རྟོན་དངུལ་བུན་གྱི་རྒྱབ་སྐྱོར་བྱེད་ཤུགས་ཆེ་རུ་གཏོང་རྒྱུ་དང་། ལོ་མཇུག་ཏུ་དངུལ་བུན་ལྷག་གྲངས་སྒོར་དུང་ཕྱུར་3600ལས་བརྒལ་བའི་བརྩོན་ལེན་བྱས་ཏེ་20%ཡན་འཕར་བ་བྱེད་རྒྱུ། ཁྲོམ་འགྲེམས་བྱེད་རྩིས་ཡོད་པའི་ཁེ་ལས་སྐྱོང་སྤེལ་བྱེད་རྒྱུར་ཤུགས་སྣོན་བརྒྱབ་སྟེ། ཁེ་ལས་3ནས་5བར་ཁྲོམ་འགྲེམས་ཐུབ་པ་བྱེད་རྒྱུ་དང་མ་དངུལ་བསྡུ་རྒྱུག་ལ་སྐུལ་སྤེལ་ཧུར་ཐག་བཏང་ནས་རྒྱུན་མཐུད་མ་དངུལ་བསྡུ་རྒྱུག་གི་འཕེལ་ནུས་ཆག་པ་བྱེད་རྒྱུ་མ་ཟད། ཆ་རྐྱེན་འཛོམས་པའི་ཁེ་ལས་འབྲིང་ཆུང་ཕྲན་གསུམ་ནས་ཁྲོམ་འགྲེམས་མ་དངུལ་བསྡུ་རྒྱུག་བྱེད་པར་རོགས་རམ་བྱེད་དགོས། ཁེ་ལས་ནས་ཁེ་ལས་ཀྱི་བུ་ལོན་གཏོང་འགྲེམས་དང་དངུལ་རྩ་མིན་པའི་ཁེ་ལས་ཀྱི་བུ་ལོན་མ་དངུལ་བསྡུ་རྒྱུག་བྱེད་ཆས་ཀྱི་གྲབས་གསོག་ལས་ཀར་ཤུགས་སྣོན་རྒྱག་རྒྱུ་དང་། བོད་ལྗོངས་གསར་སྤེལ་མ་འཇོག་ནས་རང་ལྗོངས་ཀྱི་འབྱུང་འཕྲོད་བུ་ལོན་ཐོག་མར་གཏོང་སྤྲོད་བྱེད་རྒྱུར་རྒྱབ་སྐྱོར་ཧུར་ཐག་བྱས་ཐོག ཁེ་ལས་ཀྱི་ཐད་ཀའི་མ་དངུལ་བསྡུ་རྒྱུག་བྱེད་རྒྱ་ཆེ་རུ་གཏོང་རྒྱུར་སྐུལ་སྤེལ་བཏང་ནས་ཐད་ཀའི་མ་དངུལ་བསྡུ་རྒྱུག་གི་བསྡུར་ཚད་མཐོ་རུ་གཏོང་དགོས།\n15.ཕྱི་ཕྱོགས་སུ་སྒོ་མོ་འབྱེད་རྒྱ་ཆེ་རུ་གཏོང་དགོས། ཧེ་མ་ལ་ཡའི་མཐའ་འཁོར་གྱི་དཔལ་འབྱོར་མཉམ་ལས་ཁུལ་བསྐྲུན་རྒྱུར་སྐུལ་སྤེལ་ཧུར་ཐག་བཏང་ནས་བྷང་ག་ལ་དང་། ཀྲུང་གོ རྒྱ་གར། འབར་མ་བཅས་ཀྱི་དཔལ་འབྱོར་ཁྱམས་རིང་བསྐྲུན་རྒྱུའི་ནང་ཞུགས་རྒྱུ་དང་། ལྷོ་ཨེ་ཤེ་ཡར་ཁ་ཕྱོགས་པའི་སྒོ་དབྱེའི་བགྲོད་ལམ་གལ་ཆེན་བསྐྲུན་རྒྱུར་དམིགས་ཏེ། ལྷོ་ཨེ་ཤེ་ཡའི་རྒྱལ་ཁབ་དབར་དང་རྨང་གཞིའི་སྒྲིག་བཀོད་མཉམ་སྦྲེལ་མཉམ་མཐུད་གང་མགྱོགས་བྱས་ཁར། གཞིས་རྩེ་ནས་སྐྱིད་རོང་འགག་སྒོའི་བར་དང་གཞིས་རྩེ་ནས་གྲོ་མོ་འགག་སྒོ་བར་གྱི་ལྕགས་ལམ་བསྐྲུན་རྒྱུའི་སྔོན་གྲབས་ལས་ཀར་སྐུལ་སྤེལ་གཏོང་རྒྱུ་དང་། ནེ་པ་ལའི་དབར་གློག་ཤུགས་དང་། སྣུམ་རླངས་མདོང་ལམ། དེ་བཞིན་འོད་འཆུན་འཕྲིན་གཏོང་སོགས་རྨང་གཞིའི་སྒྲིག་བཀོད་མཉམ་སྦྲེལ་མཉམ་མཐུད་བྱེད་རྒྱུར་ཤུགས་རྒྱག་རྒྱུ་དང་། སྐྱིད་རོང་འགག་སྒོའི་མཐའ་མཚམས་ཀྱི་དཔལ་འབྱོར་མཉམ་ལས་ཁུལ་གང་མགྱོགས་སྐྲུན་དགོས། རྒྱལ་སྤྱིའི་ཐོན་ནུས་མཉམ་ལས་དང་སྒྲིག་ཆས“ཕྱིར་གཏོང་”བྱེད་རྒྱུར་རྒྱབ་སྐྱོར་བྱེད་པའི་སྲིད་ཇུས་བེད་སྤྱོད་གང་ལེགས་བྱས་ནས། ཆ་རྐྱེན་ཡོད་པའི་བོད་ཀྱི་ཁེ་ལས་རིགས་ནེ་པ་ལ་དང་རྒྱ་གར་སོགས་ཉེ་འཁོར་རྒྱལ་ཁབ་དུ་སོང་ནས་ཐོན་ནུས་དང་མ་འཇོག་མཉམ་ལས་བྱེད་རྒྱུར་སྐུལ་ལྕག་གཏོང་དགོས།\n16.ཁ་གཏད་བོད་སྐྱོར་གྱི་ལས་ཀ་ཏན་ཏིག་ངང་ཡག་པོ་སྒྲུབ་དགོས། དཔལ་འབྱོར་བོད་སྐྱོར་དང་། སློབ་གསོའི་བོད་སྐྱོར། ཚན་རྩལ་བོད་སྐྱོར། ཤེས་ལྡན་ལས་བྱེད་པའི་བོད་སྐྱོར་སོགས་བོད་སྐྱོར་ལམ་སྲོལ་ཟམ་མི་ཆད་པར་འཐུས་སྒོ་ཚང་དུ་བཏང་སྟེ། ཀྲུང་དབྱང་ཁེ་ལས་ཀྱིས་བོད་སྐྱོར་བྱེད་པའི་ཞིབ་དཔྱད་སྐུལ་ལྕག་ལམ་སྲོལ་བཙུགས་ནས་ཁེ་ལས་བོད་སྐྱོར་གྱི་ཧུར་སེམས་དང་རང་འགུལ་བྱེད་སེམས་ཆེ་རུ་གཏོང་རྒྱུ་དང་། བོད་སྐྱོར་མ་དངུལ་དང་རྣམ་གྲངས་ཀྱི་དོ་དམ་ལམ་སྲོལ་ཚགས་ཚུད་དུ་གཏོང་དགོས། ཞིང་ཆེན（གྲོང་ཁྱེར）ཁག་གིས“ལོ་ལྔ་ཚན་བཅུ་གསུམ་པའི”བོད་ཀྱི་དཔལ་འབྱོར་དང་སྤྱི་ཚོགས་གོང་འཕེལ་ལ་ཁ་གཏད་རོགས་སྐྱོར་བྱེད་པའི་འཆར་འགོད་དོན་འཁྱོལ་ཡག་པོ་བྱེད་རྒྱུ་དང་། “ཀྲུང་དབྱང་ཁེ་ལས་བོད་དུ་འཛུལ་ཞུགས་བྱེད་པའི”ལས་ཀར་སྐུལ་སྤེལ་ཏན་ཏིག་གཏོང་རྒྱུ་དང་། སྐབས་གཉིས་པའི་བོད་ལྗོངས་འགྲེམས་ཚོགས་ཐོག རྣམ་གྲངས་མ་དངུལ་གྱི་གན་འཇོག་བྱས་འབྲས་སྲ་བརྟན་དུ་བཏང་ནས་སྐབས་གསུམ་པའི་བོད་ལྗོངས་འགྲེམས་ཚོགས་ཀྱི་གན་འཇོག་བྱས་འབྲས་ལ་རྗེས་འདེད་ཧུར་ཐག་གཏོང་དགོས། གཙོ་གནད་མཉམ་ལས་རྣམ་གྲངས་ཀྱི་སྐུལ་སྤེལ་ལམ་སྲོལ་བཙུགས་ཏེ། ལྟ་སྐུལ་ཞིབ་བཤེར་བྱེད་རྒྱུར་ཤུགས་སྣོན་བརྒྱབ་ཐོག གན་འཇོག་རྣམ་གྲངས་ཁག་ནུས་ལྡན་དོན་སྨིན་ཐུབ་རྒྱུར་འགན་ལེན་བྱེད་དགོས།\n17. འབྱུང་ཁམས་ཁོར་ཡུག་སྲུང་སྐྱོབ་དང་འཛུགས་སྐྱོང་བྱེད་རྒྱུར་དམ་འཛིན་ཡག་པོ་བྱེད་དགོས། 《རྒྱལ་ཁབ་ཀྱི་གཙོ་གནད་འབྱུང་ཁམས་བདེ་འཇགས་སྲུང་བཅད་བསྐྲུན་རྒྱུར་ཤུགས་བརྒྱབ་ནས་འབྱུང་ཁམས་ཤེས་དཔལ་དར་སྤེལ་གཏོང་བར་སྐུལ་སྤེལ་གང་མགྱོགས་གཏོང་རྒྱུའི་སྐོར་གྱི་ལག་བསྟར་བསམ་འཆར》ལག་བསྟར་དོན་འཁྱོལ་ནན་ཏན་བྱས་ནས་འབྱུང་ཁམས་སྲུང་སྐྱོབ་བྱེད་རྒྱུའི་དམར་ཐིག་དང་ཡུན་གནས་ཀྱི་གཞི་རྩའི་ས་ཞིང་སྲུང་སྐྱོབ་ཀྱི་དམར་ཐིག་ཚན་རིག་དང་མཐུན་པའི་དབྱེ་འབྱེད་བྱེད་རྒྱུ་དང་སྦྲགས། དམ་བཟུང་བྱས་ཏེ་གཙང་ཆུའི་ཆུ་འགོའི་ཁུལ་དང་། རྨོ་ཞིང་། རྩྭ་ཐང་། རྒྱུག་ཆུ། མཚེའུ། གཤེར་ས། རང་བྱུང་ནགས་ཚལ། ཆུའི་འབྱུང་ཁམས་བཅས་དང་། ས་གཤིས་རྗེས་ཤུལ་ལ་སྲུང་སྐྱོབ་བྱེད་རྒྱུར་ཤུགས་སྣོན་བརྒྱབ་ཐོག་འབྱུང་ཁམས་སྲུང་སྐྱོབ་ཀྱི་སྐྱོང་གསབ་ལམ་སྲོལ་ཚགས་ཚུད་དུ་གཏོང་དགོས། འབྱུང་ཁམས་བདེ་འཇགས་སྲུང་བཅད་སྲུང་སྐྱོབ་དང་། འཛུགས་སྐྲུན་འཆར་འགོད། “ཆུ་བོ་གཉིས་དང་གཙང་པོ་བཞིའི”ནགས་བཟོ་སྔོ་སྒྱུར་ལས་གཞི་བཅས་གང་མགྱོགས་ལག་བསྟར་བྱེད་རྒྱུ་དང་། འབྱུང་ཁམས་ཤེས་དཔལ་གྱི་དཔེ་སྟོན་ཁུལ་འཛུགས་རྒྱུའི་ལས་དོན་ལེགས་པར་བསྒྲུབ་དགོས། ད་ཡོད་ཁེ་ལས་ཀྱི་སྦགས་བཙོག་འགོག་བཅོས་དང་ཁོར་ཡུག་སྲུང་སྐྱོབ་བྱེད་རྒྱུར་བསྒྱུར་བཅོས་བྱེད་ཤུགས་ཆེ་རུ་བཏང་ནས་བེད་མེད་དུ་སྐྱུར་བའི་གཏེར་རི་དང་གསར་སྦོལ་བྱས་ཟིན་པའི་རྩྭ་ཐང་། གཤེར་ས་བཅས་ཀྱི་འབྱུང་ཁམས་ཁོར་ཡུག་སླར་གསོ་བྱེད་ཤུགས་ཆེ་རུ་གཏོང་རྒྱུ་དང་། འབྱུང་འཕྲོད་ཐཱན་ཉུང་གི་རྒྱུན་འཁོར་གོང་འཕེལ་ལ་སྐུལ་སྤེལ་བཏང་སྟེ། གཙོ་བོའི་སྦགས་བཙོག་དངོས་རིགས་དང་། ཐཱན་འབུད་གཏོང་གི་སྤྱི་འབོར། རྩིས་གཞིའི་ཐོན་སྐྱེད་ཀྱི་སྤྱིའི་རིན་ཐང་གི་ནུས་རྒྱུ་དང་ཆུའི་ཐོན་ཁུངས་ཟད་ཚད་དེ་རྒྱལ་ཁབ་ཀྱིས་ཞིབ་གཏན་འཁེལ་བའི་ཁྱབ་ཁོངས་ནང་ཚུད་དུ་ཚོད་འཛིན་ཐུབ་པ་བྱེད་དགོས། ལྗོངས་ཡོངས་ཀྱི་གཙོ་གནད་ཁེ་ལས་ཀྱི་ཐཱན་འབུད་གཏོང་དབང་ཆ་བརྗེ་ཚོང་བྱེད་རྒྱུར་གོ་རིམ་ལྡན་པའི་ངང་སྐུལ་སྤེལ་གཏོང་དགོས།\n18. བདེ་འཇགས་ཐོན་སྐྱེད་ལ་དམ་འཛིན་ཡག་པོ་བྱེད་དགོས། 《བདེ་འཇགས་ཐོན་སྐྱེད་ཀྱི་ཁྱབ་ཁོངས་བསྒྱུར་བཅོས་དང་གོང་འཕེལ་ལ་སྐུལ་འདེད་གཏོང་རྒྱུའི་སྐོར་གྱི་ཀྲུང་གུང་ཀྲུང་དབྱང་དང་རྒྱལ་སྲིད་སྤྱི་ཁྱབ་ཁང་གི་བསམ་འཆར》ལག་བསྟར་དོན་འཁྱོལ་ཡག་པོ་བྱས་ཏེ། རྒྱལ་ཁབ་བདེ་འཇགས་ཐོན་སྐྱེད་ཀྱི་སྐོར་ཞིབ་དང་ལེན་ཞུ་བའི་གྲ་སྒྲིག་ལས་དོན་ཡག་པོ་བསྒྲུབ་རྒྱུ་དང་། རྒྱ་ལམ་འགྲིམ་འགྲུལ་དང་། ཨར་སྐྲུན་ལས་ཡུལ། བཟོ་གཏེར་ཚོང་དོན། བཟའ་བཅའ་སྨན་རྫས། དེ་བཞིན་མེ་ཟོན་སོགས་ལས་རིགས་ཁྱབ་ཁོངས་ཀྱི་བདེ་འཇགས་ལྟ་འདོམས་བྱེད་རྒྱུར་ཤུགས་སྣོན་བརྒྱབ་ནས་བདེ་འཇགས་ཐོན་སྐྱེད་ཀྱི་འགན་འཁྲིའི་མ་ལག་འཛུགས་པ་དང་ཚགས་ཚུད་དུ་གཏོང་རྒྱུ་དང་། བདེ་འཇགས་ཐོན་སྐྱེད་ཀྱི་ཆེད་དོན་བཅོས་སྒྲིག་བྱེད་ཤུགས་ཆེ་རུ་བཏང་ཐོག ཚབས་ཆེ་དང་ཚབས་ཤིན་ཏུ་ཆེ་བའི་ལས་འཛོལ་ཐོན་རིགས་བཀག་འགོག་མཐའ་གཅིག་ཏུ་བྱེད་དགོས། བརྟན་ལྷིང་སྲུང་སྐྱོང་བྱེད་རྒྱུའི་ལས་ཀར་དམ་འཛིན་ཡག་པོ་བྱས་ཏེ། ཐོག་མཐའ་བར་གསུམ་དུ་བརྟན་ལྷིང་ནི་མཐའ་དག་ལས་ལྷག་པ་བྱེད་རྒྱུ་མཐའ་འཁྱོངས་དང་ཁྲིམས་ལྟར་བཅོས་སྐྱོང་དང་། བརྒྱུད་རིམ་ལྡན་པའི་བཅོས་སྐྱོང་། ཕྱོགས་བསྡུས་བཅོས་སྐྱོང་། འབྱུང་རྩ་ནས་བཅོས་སྐྱོང་བྱེད་རྒྱུ་བཅས་མཐའ་འཁྱོངས་བྱས་ཏེ“མི་ཐོན་པ་གསུམ”འགན་ལེན་བྱེད་དགོས།\n19. དཔལ་འབྱོར་འཁོར་རྒྱུག་སྙོམས་སྒྲིག་བྱེད་པར་ཤུགས་སྣོན་རྒྱག་དགོས། དཔལ་འབྱོར་གོང་འཕེལ་གཏོང་རྒྱུའི་འཐབ་ཇུས་དང་། གལ་ཆེའི་ཐོན་ལས་ཀྱི་ཁྱབ་བཀོད། མ་དངུལ་བསྡུ་གཏོང་གསར་གཏོད་བྱེད་རྒྱུ་སོགས་ལྗོངས་ཡོངས་ཀྱི་དཔལ་འབྱོར་དང་སྤྱི་ཚོགས་གོང་འཕེལ་གཏོང་རྒྱུར་འབྲེལ་བ་ཡོད་པའི་གལ་ཆེའི་གནད་དོན་ལ་ཞིབ་འཇུག་ཧུར་ཐག་བྱས་ནས་དཔལ་འབྱོར་འཁོར་རྒྱུག་བྱེད་རྒྱུའི་མཉམ་འབྲེལ་ཚོགས་འདུའི་ནུས་པ་འདོན་སྤེལ་གང་ལེགས་དང་། སྡེ་ཚན་གྱིས་མཉམ་འགུལ་དང་མཐུན་སྦྱོར་བྱེད་པའི་ལམ་སྲོལ་ལ་ཤུགས་སྣོན་སྔར་ལས་ལྷག་པ་རྒྱག་དགོས། འགུལ་ཕྱོགས་ལྟ་ཞིབ་དང་ཕྱོགས་བསྡུས་དབྱེ་ཞིབ་བྱེད་ཤུགས་ཆེ་རུ་གཏོང་དགོས་ལ། དཔལ་འབྱོར་འཕེལ་ཕྱོགས་ལ་ཚོད་དཔག་གནད་འཁེལ་བྱས་ཏེ་སྤྱོད་གོ་ཆོད་པའི་སྲིད་ཇུས་ཀྱི་གྲོས་འཆར་འདོན་རྒྱུ་དང་། གལ་ཆེའི་དངོས་ཟོག་གྲབས་གསོག་ལམ་ལུགས་འཐུས་སྒོ་ཚང་དུ་གང་ལེགས་བཏང་ནས་ཐོན་སྐྱེད་དང་། འཁོར་རྒྱུག མཁོ་དགོས་བཅས་འབྲེལ་མཐུད་བྱེད་རྒྱུར་ཤུགས་རྒྱག་རྒྱུ་དང་། གཙོ་གནད་ས་ཁུལ་དང་གཙོ་གནད་དུས་མཚམས་སུ་དངོས་ཟོག་མཁོ་སྤྲོད་བྱེད་པར་འགན་སྲུང་བྱེད་དགོས། སྲིད་གཞུང་དང་ཁྲོམ་ར་ཕྱོགས་གཉིས་ཀའི་ནུས་པ་འདོན་སྤེལ་གང་ལེགས་བྱས་ཐོག དགོས་གཏུག་ཆེ་བའི་གཙོ་རྒྱུ་མཁོ་འདོན་བྱེད་ཤུགས་ཆེ་རུ་བཏང་ནས་ཁྲོམ་ར་བརྟན་པོའི་ངང་འཁོར་རྒྱུག་བྱེད་ཐུབ་པའི་འགན་ལེན་བྱེད་དགོས། 20. རྣམ་གྲངས་འཛུགས་སྐྲུན་དང་དོ་དམ་ལ་ཤུགས་སྣོན་རྒྱག་དགོས། རྣམ་གྲངས་ཀྱི་སྔོན་གྲབས་ལས་དོན་གང་མགྱོགས་སྤེལ་ཏེ། སྤྱིའི་མ་འཇོག་སྒོར་དུང་ཕྱུར་10མན་གྱི་རྣམ་གྲངས་རིགས་ཀྱི་སྔོན་གྲབས་ལས་ཀ་དེ་2017ལོའི་ལོ་སྟོད་ནང་ཚང་མ་ཚར་བ་བྱེད་རྒྱུ་དང་། དེ་འཕྲོས་རྣམ་གྲངས་ཀྱི་སྔོན་གྲབས་ལས་ཀ་དེ་2018ལོར་ཡོངས་རྫོགས་ལེགས་སྒྲུབ་ཐུབ་པའི་བརྩོན་ལེན་བྱེད་རྒྱུ་དང་། རྣམ་གྲངས་ལས་འགོ་འཛུགས་རྒྱུའི་གྲ་སྒྲིག་ལས་ཀ་ཧུར་ཐག་བྱེད་པ་དང་། གཙོ་ཆེའི་རྨང་གཞིའི་སྒྲིག་བཀོད་འཛུགས་སྐྲུན་བྱེད་རྒྱུར་སྐུལ་སྤེལ་གང་ཆེ་བཏང་སྟེ་ལྷ་ས་ནས་ཉིང་ཁྲི་བར་དང་། གཞིས་རྩེའི་གནམ་ཐང་ནས་བསམ་གྲུབ་རྩེ་ཆུད་བར། གོང་དཀར་གནམ་ཐང་ནས་རྩེད་ཐང་བར་བཅས་ཀྱི་རིམ་མཐོའི་གཞུང་ལམ་སྐྲུན་ཐུབ་པ་བྱེད་དགོས། ནག་ཆུ་ནས་ལྷ་ས་བར་དང་། ཆབ་མདོ་ནས་སྤོམ་མདའ་གནམ་ཐང་བར། ཆབ་མདོ་ནས་སྡེ་དགེ་བར། ཆབ་མདོ་ནས་འགུ་རུ་བཅས་བར་གྱི་རིམ་མཐོའི་གཞུང་ལམ་དང་། དེ་བཞིན་ས་དགའ་ནས་སྣང་རྫོང་བར་དང་། སྤོ་མེས་ནས་མེ་ཏོག་བར། འཕྱོངས་རྒྱས་ནས་མཚོ་སྣ་བར། སེང་གེ་ཁ་འབབ་ནས་སྤུ་ཧྲེང་བར（རྩྭ་མདའི་ཡན་ལག་གཞུང་ལམ་ཚུད）སོགས་ཀྱི་གཞུང་ལམ་ལས་གྲྭ་ལས་འགོ་འཛུགས་རྒྱུར་སྐུལ་སྤེལ་གང་ཆེ་གཏོང་དགོས། ལྷ་ཉིང་ལྕགས་ལམ་དང་མཚོ་བོད་ལྕགས་ལམ་གྱི་ནུས་པ་ཆེར་གཏོང་བསྒྱུར་བཀོད་ལས་གཞིའི་འཛུགས་སྐྲུན་ལ་སྐུལ་སྤེལ་གང་མགྱོགས་བཏང་ནས་ཁྲོན་བོད་ལྕགས་ལམ་གྱི་ཉིང་ཁྲི་ནས་ཆབ་མདོ་བརྒྱུད་གཡག་རྔའི་དུམ་མཚམས་བར་གྱི་སྔོན་གྲབས་ལས་ཀར་དམ་འཛིན་ཡག་པོ་བྱེད་རྒྱུ་དང་། གོང་དཀར་གནམ་ཐང་གི་མཁའ་ཚུགས་ཁུལ་བཟོ་བཅོས་རྒྱ་སྐྱེད་གཏོང་རྒྱུ་དང་འཕྲལ་མཁོའི་རོགས་སྐྱོབ་ལས་གཞི་ལག་བསྟར་བྱེད་དགོས། ཨ་ཆེན་དང་། ཡེར་པ་ཐང་། ཝ་ཐོག གསེར་ཟམ་བཅས་ཀྱི་ཆུ་ཤུགས་གློག་ཁང་སྐྲུན་འགོ་འཛུགས་རྒྱུ་དང་། མཁར་སྒང་དང་འཇོ་མདའི་ཆུ་ཤུགས་གློག་ཁང་སྐྲུན་འགོ་འཛུགས་ཐུབ་པའི་བརྩོན་ལེན་བྱེད་དགོས། བོད་དབུས་རྒྱུད་དང་ཆབ་མདོའི་གློག་དྲ་སྦྲེལ་མཐུད་བྱེད་པའི་ལས་གཞི་ལག་བསྟར་བྱས་ནས་གློག་དྲ་གཙོ་བོའི་ཁྱབ་རྒྱ་ཆེ་རུ་གཏོང་རྒྱུ་དང་། ལྷ་ཉིང་ལྕགས་ལམ་གྱི་གློག་འདོན་ལས་གྲྭར་སྐུལ་སྤེལ་བཏང་ནས་དུས་ཐེངས་གསར་པའི་གྲོང་གསེབ་ཀྱི་གློག་དྲ་བཟོ་བཅོས་རིམ་སྤོར་ལེགས་སྒྲུབ་ཐུབ་པ་བྱེད་དགོས། གོར་མོ་ནས་ལྷ་ས་བར་གྱི་རླངས་འདྲེན་མདོང་ལམ་དང་གོར་མོ་ནས་ལྷ་ས་བར་གྱི་སྣུམ་འདྲེན་མདོང་ལམ་བཟོ་བཅོས་རྒྱ་སྐྱེད་བྱེད་དགོས། མངའ་རིས་ཀྱི་གློག་དྲ་མཉམ་སྦྲེལ་ལས་གྲྭའི་སྔོན་གྲབས་ལས་ཀ་བཅས་སྤེལ་མགྱོགས་སུ་གཏོང་རྒྱུ་དང་། ཤངས་ཆུ་དང་རྫོང་ཐང་ཁའི་ཆུ་བེད་ལྟེ་གནས་དང་གྲོ་ཡུལ་སོགས་ཀྱི་ཆུ་མཛོད་འབྲིང་གྲས་བཞིའི་ལས་གྲྭ་སྐྲུན་འགོ་འཛུགས་ཐུབ་པ་བྱེད་དགོས། གློག་རྡུལ་སྲིད་དོན་དང་དྲ་ཆེན་གྲོང་ཚོར་འཁྲིད་གཏོང་བྱེད་པའི་ལས་གཞི་ཕྱོགས་ཡོངས་ནས་སྤེལ་རྒྱུ་དང་། ཤང་གྲོང་གི་སྦྲག་ལས་ཞབས་ཞུའི་དྲ་ཚུགས་དང་ཆ་རྐྱེན་འཛོམས་པའི་རང་བྱུང་གྲོང་ཚོར་སྒུལ་འཕྲིན་དྲ་རྒྱ་ཡོངས་སུ་ཁྱབ་ཐུབ་པ་བྱེད་དགོས། “གསང་སྤྱོད་གསར་བརྗེ”བྱེད་རྒྱུར་ནུས་ཤུགས་ཡོད་རྒུས་སྐུལ་འདེད་གཏོང་རྒྱུ་དང་། མཐའ་མཚམས་ས་ཁུལ་གྱི་རྨང་གཞིའི་སྒྲིག་བཀོད་དང་སྤྱི་པའི་ཞབས་ཞུའི་སྒྲིག་བཀོད་འཛུགས་སྐྲུན་བྱེད་པར་ཤུགས་སྣོན་གང་ཆེ་རྒྱག་རྒྱུ་དང་། མཐའ་མཚམས་ཡུལ་མིའི་སྡོད་ཁང་ཆ་རྐྱེན་ཕྱོགས་ཡོངས་ནས་ལེགས་སུ་བཏང་ཐོག ས་ཁད་མཐོ་བའི་རྫོང་གྲོང་གི་དྲོད་གཏོང་ལས་གཞི་ཧུར་ཐག་སྤེལ་དགོས། གཙོ་གནད་རྣམ་གྲངས་ལ་མཐུན་སྦྱོར་ཡག་པོ་བྱེད་རྒྱུ་དང་། རྒྱུན་གཏན་རང་བཞིན་གྱི་བརྟག་དཔྱད་ཞིབ་འཇུག་དང་ལྟ་སྐུལ་ཞིབ་བཤེར་བྱས་ཁར། ལྗོངས་ཡོངས་ཀྱི་གཙོ་གནད་རྣམ་གྲངས་བསྐྲུན་རྒྱུའི་བཀོད་གཏོང་ཚོགས་འདུ་སྐབས་བསྟུན་ཐོག་སྐོང་ཚོགས་བྱེད་རྒྱུ་སྒྲིག་འཛུགས་བྱས་ནས། རྣམ་གྲངས་འཛུགས་སྐྲུན་བྱེད་པའི་ཁྲོད་ལྷག་པའི་དཀའ་ངལ་དང་གནད་དོན་ལ་ཞིབ་འཇུག་བྱེད་རྒྱུ་དང་། དུས་ཐོག་ཏུ་མཐུན་སྦྱོར་ཐག་གཅོད་བྱེད་དགོས། རྣམ་གྲངས་འཛུགས་སྐྲུན་ལ་ཞིབ་བཤེར་བྱེད་པར་ཤུགས་སྣོན་རྒྱག་རྒྱུ་དང་། ཞིབ་བཤེར་བཅོས་སྒྲིག་གི་བསམ་འཆར་དོན་འཁྱོལ་བྱེད་ཤུགས་ཆེ་རུ་གཏོང་དགོས།\n21. ཉེན་ཁ་སྔོན་འགོག་དང་ཚོད་འཛིན་བྱེད་པར་མཐོང་ཆེན་བྱེད་དགོས། སྲིད་གཞུང་རང་བཞིན་གྱི་བུ་ལོན་དོ་དམ་བྱེད་རྒྱུ་ཚད་ལྡན་བཟོ་རྒྱུ་དང་། སྲིད་གཞུང་གིས་བུ་ལོན་གཡར་བ་དང་། སྤྱོད་པ། བུན་འཇལ་བཅས་བྱེད་རྒྱུ་ཕན་ཚུན་གཅིག་གྱུར་ཡིན་པའི་བུན་འཇལ་དོ་དམ་ལམ་སྲོལ་བཙུགས་ཏེ་སྲིད་གཞུང་བུ་ལོན་གྱི་ཉེན་བརྡ་གཏོང་སྲོལ་འཐུས་ཚང་དུ་གཏོང་དགོས། རྫོང་ཁོངས་དངུལ་རྩའི་ལས་ཁུངས་ཀྱིས་ཞིང་འབྲེལ་དངུལ་བུན་མང་དུ་བཏང་བར་བྱ་དགའ་སྤྲོད་པ་དང་གྲོང་གསེབ་དངུལ་རྩའི་ལས་ཁུངས་ལ་དམིགས་གཏན་འགྲོ་གྲོན་ཁ་གསབ་སྤྲོད་པའི་སྲིད་ཇུས་དོན་འཁྱོལ་ཡག་པོ་བྱེད་རྒྱུ་དང་། ཁེ་ལས་འབྲིང་ཆུང་ཕྲན་གསུམ་གྱི་བུན་གཡར་ཉེན་ཁར་ཁ་གསབ་བྱ་དགའ་སྤྲོད་པའི་སྲིད་ཇུས་ལག་བསྟར་བྱེད་དགོས། དངུལ་རྩའི་ཉེན་ཁར་དོ་དམ་བྱེད་རྒྱུར་ཤུགས་སྣོན་བརྒྱབ་སྟེ། རྒྱུན་འཁོར་རང་བཞིན་གྱི་ཉེན་ཁ་དང་། དངུལ་རྩའི་ཐོན་རྫས་བརྗེ་རེས་ཉེན་ཁ། བཀོལ་སྤྱོད་ཉེན་ཁ། ཁྲིམས་འགལ་མ་རྩ་བསྡུ་རུབ་བྱེད་པའི་ཉེན་ཁ་བཅས་ལ་དོགས་ཟོན་ནན་པོ་བྱས་ཁར། P2Pདྲ་རྒྱའི་བུན་གཡར་ཉེན་ཁར་ཆེད་དམིགས་བཅོས་སྐྱོང་བྱེད་རྒྱུའི་ལས་ཀ་བརྟན་པོའི་སྒོ་ནས་བསྒྲུབ་དགོས།\n22. གོང་འཕེལ་གྱི་ཁོར་ཡུག་ལེགས་སུ་ཟམ་མི་ཆད་པར་གཏོང་དགོས། མཁྲེགས་ཆས་ཀྱི་སྒྲིག་བཀོད་འཛུགས་སྐྲུན་གོང་འཕེལ་ཇེ་མགྱོགས་སུ་གཏོང་བ་དང་ཆབས་ཅིག ནང་དངོས་ཀྱི་ཁོར་ཡུག་མཐུན་རྐྱེན་ལེགས་བཅོས་དང་གོང་འཕེལ་ཤུགས་ཆེ་བཏང་སྟེ་ཚོང་དང་མ་རྩ་འདྲེན་འགུག་བྱེད་པའི་སྲིད་ཇུས་ཟམ་མི་ཆད་པར་འཐུས་སྒོ་ཚང་དུ་བཏང་ནས་རང་ལྗོངས་ཀྱི་འཛུགས་སྐྲུན་ཐད་མ་རྩ་དེ་བས་མང་བ་འདྲེན་འགུགས་བྱེད་རྒྱུ་དང་། མིག་སྔའི་རྣམ་གྲངས་འཛུགས་སྐྲུན་བྱེད་རིམ་ཁྲོད་གནས་པའི་ལས་ཀར་བཀག་འགོག་བྱེད་པ་དང་ལས་ཪྙོག་བཟོ་བ། བཙན་ཤེད་ཀྱི་ཉོ་འཚོང་བྱེད་པ་སོགས་ཀྱི་སྣང་ཚུལ་ལ་དམིགས་ཏེ། གཏོགས་ཁོངས་དོ་དམ་གྱི་འགན་འཁྲི་ཤུགས་ཆེར་གཏོང་དགོས་པ་དང་། ཁོར་ཡུག་འཛུགས་སྐྱོང་བྱེད་པའི་ཆེད་དོན་བཅོས་སྒྲིག་བྱས་ནས་ལས་གྲྭའི་རྣམ་གྲངས་འཛུགས་སྐྲུན་བྱེད་རིམ་ཁྲོད་མང་ཚོགས་ཀྱི་ཁེ་ཕན་དང་འབྲེལ་བ་ཡོད་པའི་གནད་དོན་ཐག་གཅོད་ཡག་པོ་བྱེད་དགོས་ལ། དགོས་པའི་ལས་མི་བྱེད་པ་དང་། ལས་ཀ་བྱེད་འགོར་བ། ལས་རྙོག་བཟོ་བ་བཅས་ཀྱི་སྣང་ཚུལ་རིགས་མཐའ་གཅིག་ཏུ་རྩད་བཤེར་ཐག་གཅོད་བྱས་ཐོག ཏན་ཏིག་ངང་དམངས་འཚོ་འགན་སྲུང་ཡག་པོ་དང་དམངས་ཀྱི་ཁེ་ཕན་སྲུང་སྐྱོང་ཡག་པོ་བྱས་ནས་ཞི་མཐུན་བརྟན་ལྷིང་གི་གོང་འཕེལ་གི་ཁོར་ཡུག་ཞིག་གཏོད་རྒྱུ་བཅས་ཡིན།\nའཐུས་མི་རྣམ་པ། 2017ལོ་ནི་ཕྱོགས་ཡོངས་ནས“ལོ་ལྔ་ཚན་བཅུ་གསུམ་པའི”འཆར་འགོད་ལག་བསྟར་དང་རང་སྐྱོང་ལྗོངས་ཏང་གི་འཐུས་མི་ཚོགས་ཆེན་ཐེངས་དགུ་པའི་དགོངས་དོན་དོན་འཁྱོལ་བྱེད་པའི་གལ་ཆེའི་ལོ་ཞིག་ཡིན་པ་དང་། དུས་བཀག་ལྟར་དབུལ་གྲོལ་འགག་སྒྲོལ་གྱི་དམག་འཐབ་ལ་རྒྱལ་ཁ་ལེན་རྒྱུ་དང་། ཕྱོགས་ཡོངས་ནས་འབྱོར་འབྲིང་སྤྱི་ཚོགས་བསྐྲུན་ཐུབ་པ་བྱེད་རྒྱུའི་འགག་རྩའི་ལོ་ཞིག་ཡིན་ལ། མཁོ་འདོན་ཕྱོགས་ཀྱི་གྲུབ་ཆའི་རང་བཞིན་ལ་བསྒྱུར་བཅོས་གཏིང་ཟབ་བྱེད་རྒྱུར་སྐུལ་འདེད་གཏོང་བའི་ལོ་ཞིག་ཀྱང་ཡིན། ང་ཚོས་ཀྲུང་དབྱང་གི་བོད་ཀྱི་ལས་དོན་སྐོར་གྱི་བཞུགས་མོལ་ཚོགས་འདུ་ཐེངས་དྲུག་པ་དང་། ཀྲུང་དབྱང་གི་དཔལ་འབྱོར་ལས་དོན་ཚོགས་འདུའི་ཐོག་གཏན་འཁེལ་གནང་བའི་དམིགས་ཚད་ལས་འགན་ལ་དམ་པོར་དམིགས་ཏེ། རང་སྐྱོང་ལྗོངས་ཏང་གི་འཐུས་མི་ཚོགས་ཆེན་ཐེངས་དགུ་པ་དང་རང་སྐྱོང་ལྗོངས་ཀྱི་དཔལ་འབྱོར་ལས་དོན་ཚོགས་འདུའི་དགོངས་དོན་ལག་བསྟར་དོན་འཁྱོལ་མཐའ་གཅིག་ཏུ་བྱས་ཏེ། འཕར་སྣོན་བརྟན་པོ་དང་། གྲུབ་ཆ་ལེགས་སྒྲིག འདེགས་སྐྱོར་ཤུགས་ཆེ། དམངས་འཚོར་ཕན་སྦྱར། ཆད་སྐྱོན་སེལ་བ། བསྒྱུར་བཅོས་ལ་སྐུལ་འདེད། མཐའ་ཚད་སྲུང་བ། ཉེན་ཁར་འགོག་ཟོན་བཅས་བྱེད་རྒྱུ་མངོན་ཆེར་བཟུང་སྟེ། ལོ་འཁོར་གྱི་དམིགས་ཚད་ལས་འགན་ཡོངས་སུ་ལེགས་འགྲུབ་ཐུབ་པའི་འགན་ལེན་བྱས་ཐོག་གཟེངས་སུ་ཐོན་པའི་གྲུབ་འབྲས་ཀྱི་ཐོག་ནས་ཏང་གི་ཚོགས་ཆེན་བཅུ་དགུ་པ་རྒྱལ་ཁའི་ངང་སྐོང་ཚོགས་བྱ་རྒྱུར་བསུ་བ་ཞུ། །\nཐཱན་ཉུང་གི་གྲོང་ཁྱེར་དང་། སྡེ་གླིང་། སྡེ་ཁུལ་བཅས་ཚོད་ལྟ་སྤེལ་ཡུལ་དུ་བྱས་ནས་ཐག་ཉེ་གཙང་འབུད་ཁུལ་གྱི་དཔེ་མཚོན་ལས་གྲྭ་ལག་བསྟར་དང་གནམ་གཤིས་འགྱུར་བར་འཚམ་པའི་ལས་གཞི་ལག་བསྟར་བྱ་རྒྱུ། བཟོ་ལས་དང་། ཨར་སྐྲུན། འགྲིམ་འགྲུལ་སྐྱེལ་འདྲེན། སྤྱི་པའི་ལས་ཁུངས། ཚོང་ལས། དམངས་སྤ\nཆེད་སྒྲོམ་9པ། ཚན་རྩལ་གྱི་ཆེད་དམིགས་རྣམ་གྲངས་གལ་ཆེན།ནས་ཀྱི་སོན་རྒྱུ་གསར་བཟོ་དང་ཆ་རྡུལ་སོན་གསོ་སྤེལ་བྱ་རྒྱུ་དང་། ཁྱད་ལྡན་སྒོ་ཕྱུགས་འདེམས་གསོ་དང་ནད་མེད་གསོ་ཚགས་བྱ་རྒྱུ། ཕྱུགས་རྩྭའི་སོན་རྒྱུ་ལེགས་སྒྱུར་དང་བེད་སྤྱོད། ཁྱད་ལྡན་ཞིང་ལས་ཐོན་རྫས་བཟོ་སྣོན་ལག་རྩལ་དང་\nགསོ་འདེབས་ལས་རིགས་དང་། ཞིང་ཕྱུགས་ཐོན་རྫས་བཟོ་སྣོན་ལས་རིགས། སྲོལ་རྒྱུན་གྱི་ལག་ཤེས་བཟོ་ལས་བཅས་གོང་འཕེལ་བཏང་ནས་དབུལ་པོ་ཞུགས་ཚད་ཆེ་བའི་ཁྱད་ལྡན་ཞིང་འབྲོག་ལས་ཀྱི་རྟེན་གཞི་ཁག་གཅིག་སྐྲུན་རྒྱུར་རོགས་སྐྱོར་བྱ་རྒྱུ། གྲོང་གསེབ་ཀྱི་ཡུལ་སྐོར་ལ་བརྟེན་ནས་དབུལ་སྐྱོར་བྱེད་


Terdzo-TSHI-059 - Rinchen Terdzö\nklong gsal rdo rje'i snying po las/_dbang chen tshe sgrub nyi zla'i gwa'u rjes gnang dang bcas pa'i khrigs bsdebs nyi zla'i zer thigs\nVolume 48 (ཚི) / Pages 929-940 / Folios 1a1 to 6b4\nRinchen Terdzö Volumes List > Volume 48 > Text #59 (Scroll to Bottom)\n'jam mgon kong sprul. klong gsal rdo rje'i snying po las dbang chen tshe sgrub nyi zla'i gwa'u rjes gnang dang bcas pa'i khrigs bsdebs nyi zla'i zer thigs. In Rin chen gter mdzod chen mo pod zhe brgyad pa (The Great Treasury of Rediscovered Teachings Volume 48) by 'jam mgon kong sprul, 929-940. New Delhi: Shechen Publications, 2007-2016.\nces thar pa don du gnyer ba rnams kyi srog lus 'tsho ba'i bcud spel cing bar chad zlog pa'i slad du/_'chi med bstan gnyis g.yung drung gling pas rdzong shod bde gshegs rnam dgu'i bye brag bde chen pad+ma rdzong du bgyis pa dge legs 'phel\n༄༅། །ཀློང་གསལ་རྡོ་རྗེའི་སྙིང་པོ་ལས། དབང་ཆེན་ཚེ་སྒྲུབ་ཉི་ཟླའི་གྭའུ་རྗེས་གནང་དང་བཅས་པའི་ཁྲིགས་བསྡེབས་ཉི་ཟླའི་ཟེར་ཐིགས་ཞེས་བྱ་བ་བཞུགས་སོ། ། རང་དབང་ཆུབ་པའི་ཡེ་ཤེས་ཀྱིས། །གཞན་སྣང་འཁོར་འདས་བཅུད་སྡུད་པ། །རྟ་སྐད་གསུམ་གྱིས་འཆི་བདག་དཔུང་། །མཐར་བསྐྲད་ཚེ་དབང་བྱིན་ཆེན་ཕོབ། །ཕྲིན་ལས་ཚེའི་གེགས་སེལ་དུ་བསྔགས་པའི་ཟབ་མོའི་གདམས་པ་འདི་ལ་གཉིས། སྒྲུབ་ཐབས་དང་སློབ་མ་རྗེས་འཛིན་ནོ། །དང་པོ་རང་དོན་ཉམས་ལེན་ཆེད་དུ་བྱེད་ན་ཕྲིན་ལས་དང་འབྲེལ་པ་ལེགས་པས། མདུན་རྟེན་ཚེ་འབྲང་ངམ་དཔལ་གཏོར་དམར་པོ་གང་རུང་གི་མདུན་དུ་ཕྱི་ནང་གི་མཆོད་གཏོར་བཤམ། ཚོགས་ཀྱི་ཡོ་བྱད་སོགས་འདུ་བྱས་ལ། ཆོ་གའི་སྔོན་འགྲོ་སྐྱབས་སེམས་ནི། ཧྲཱི༔ འཆི་མེད་ཚེ་ཡི་ལྷ་ལ་སྐྱབས་སུ་མཆི༔ དུས་མིན་འཆི་བའི་འཇིགས་པ་བསྐྱབ་ཏུ་གསོལ༔ འཆི་མེད་གདམས་པའི་བཅུད་ཀྱི་ཡོན་ཏན་བསྒྲུབ༔ འགྲོ་ཀུན་སྡུག་བསྔལ་ཞི་བའི་དཔལ་ཐོབ་ཤོག༔ ལན་གསུམ། བཀའ་བསྒོ་མཚམས་གཅོད་ནི། བགེགས་གཏོར་བྱིན་རླབས་བསྔོ་བ་སྤྱི་མཐུན་བྱས་ལ། ཧཱུྃ་ཧཱུྃ་ཧཱུྃ༔ སྔོན་ལས་འཕྲལ་རྐྱེན་ཚེ་ལ་བར་ཆད་གང༔ གླུད་འདིས་ཚིམས་མཛོད་གཞན་དུ་འགྲོ་བར་གྱིས༔ བདག་གཞན་ཚེ་དཔག་མེད་ཀྱི་སྐྱབས་འོག་ཏུ༔ འཆི་མེད་སྲུང་བའི་དམ་ཚིག་མི་འདའ་གཟུང༔ རྩ་སྔགས་དང་། ཨཱོྃ་སུམྦྷ་ནི་སོགས་བརྗོད། ཨཱོྃ་ཧཱུྃ་ཏྲཱཾ་ཧྲཱིཿཨཱཿབཛྲ་རཀྵ་རཀྵ་ཧཱུྃ༔ བྱིན་དབབ་པ་ནི། ཧྲཱི༔ དུས་གསུམ་ཕྱོགས་བཅུའི་ཡི་དམ་ཞི་ཁྲོའི་ཚོགས༔ ཐུགས་རྗེའི་ཚེ་དབང་དངོས་གྲུབ་བྱིན་ཆེན་ཕོབ༔ རྣམ་སྨིན་ཕྱག་རྒྱ་ཚེ་དབང་ལྷུན་གྲུབ་ཏུ༔ འཕོ་འགྱུར་གཉིས་མེད་གོ་འཕང་མྱུར་ཐོབ་ཤོག༔ ཨཱོྃ་བཛྲ་ཨཱ་ཡུ་ཥེ་ས་མ་ཡ་ཕེཾ་ཕེཾ་ཛཿཛ༔ མཆོད་པ་རྣམས་བྱིན་བརླབ་པ་ནི། ཨཱོྃ་ཨཱཿཧཱུྃ༔ སརྦ་པཉྩ་ཨ་མྲྀཏ་ཧཱུྃ་ཧྲཱིཿཐ༔ ཨཱོྃ་ཨཱཿཧཱུྃ་མ་ཧཱ་རཀྟ་ཛྭ་ལ་མཎྜ་ལ་ཧཱུྃ་ཧྲཱིཿཐ༔ ཨཱོྃ་ཨཱཿཧཱུྃ་མ་ཧཱ་བ་ལིཾ་ཏ་ཧཱུྃ་ཧྲཱིཿཐ༔ ཨཱོྃ་བཛྲ་ཨརྒྷཾ་པཱདྱཾ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻ་བིདྱཱ་ཤབྡ་པྲ་ཏཱིཙྪ་ཨཱཿཧཱུྃ༔ དངོས་གཞིའི་ཐོག་མར་བསྐྱེད་པའི་རྣལ་འབྱོར་ནི། ཤཱུནྱ་ཏཱས་སྦྱང་། ཧྲཱི༔ བདག་དང་དཀྱིལ་འཁོར་དབང་ཆེན་ཧེ་རུ་ཀ༔ རིགས་ཀྱི་ཚེ་ཡི་གཟི་མདངས་སྐུ་མདོག་དམར༔ ལོག་ལྟའི་དྲྭ་བ་གཅོད་པའི་གྲི་གུག་དང༔ དུག་ལྔ་ཡེ་ཤེས་ཚེ་བཅུད་གང་བའི་ཐོད༔ མཐུ་རྩལ་དུར་ཁྲོད་དཔལ་གྱིས་མཛེས་པར་བརྒྱན༔ ཕུང་པོ་གཞལ་ཡས་དཔའ་བོ་ཡབ་ཏུ་བསྒོམ༔ ཧྲཱིཿཧྲཱིཿཧྲཱི༔ གནས་གསུམ་རྡོ་རྗེ་གསུམ་གྱིས་མཚན་པར་གྱུར༔ སྤྱན་འདྲེན་ནི། ཧྲཱི༔ འཆི་མེད་ཚེ་ཡི་དབང་ཕྱུག་བཅོམ་ལྡན་འདས༔ གར་བསྒྱུར་ཐུགས་རྗེའི་བདག་ཉིད་རྟ་མཆོག་རོལ༔ སྲུང་ཟློག་གཉིས་མེད་ཚེ་ཡི་དཔལ་བསྐྱེད་ཕྱིར༔ འཁོར་བཅས་འགྲོ་བའི་དོན་དུ་སྤྱན་འདྲེན་ནོ༔ ཨཱ་ཡུཿདེ་བ་ཧྱ་གྲཱི་ཝ་བཛྲ་ས་མ་ཡ་ཛ་ཛ༔ བཞུགས་གསོལ་ནི། ཧྲཱི༔ ཕུང་པོར་ཧེ་རུ་ཀ་ཡིས་བྱིན་ཕོབ་ཅིག༔ སྣང་བ་མཐའ་ཡས་མགོན་པོས་དཔལ་སྐྱེད་ཅིག༔ གཉིས་མེད་ཡེ་ཤེས་ཚེ་ཡི་བཅུད་སྩོལ་ཅིག༔ གསོལ་བའི་དོན་གྱི་འབྲས་བུ་མཆིས་པར་མཛོད༔ ས་མ་ཡ་ཧཱུྃ༔ ཕྱག་འཚལ་ནི། ཨཱ༔ སྒོ་གསུམ་དད་པས་རྟག་ཕྱག་འཚལ༔ རོལ་པ་འགག་མེད་ཚེ་དབང་སྩོལ༔ ཨཱ་ཡུཿདེ་བ་ཧྱ་གྲཱི་བ་ན་མོ་པུ་རུ་ཤ་ཡ་ཧོ༔ དེ་ནས་མཆོད་འབུལ་ནི། ཧྲཱི༔ སྣང་སྲིད་དག་པ་རབ་འབྱམས་མཆོད་པ་ཆེ༔ ཀློང་ཡངས་ལས་བྱུང་ཀུན་བཟང་མཆོད་པའི་སྤྲིན༔ བསོད་ནམས་ཡེ་ཤེས་སྤེལ་ཕྱིར་ཅིར་ཡང་སྣང༔ འགྲོ་ཀུན་ཚོགས་གཉིས་རབ་རྫོགས་ཚེ་འཕེལ་ཤོག༔ ཧྲཱི༔ བདག་སོགས་བསོད་ནམས་ཡེ་ཤེས་ཚོགས་རྫོགས་ཕྱིར༔ དངོས་འབྱོར་ཡིད་སྤྲུལ་ཕྱི་ནང་གསང་མཆོད་བཅས༔ བཅོམ་ལྡན་གང་ལ་དགྱེས་པ་ཅི་བཞིན་འབུལ༔ འཕྲལ་རྐྱེན་དང་བྲལ་མཐུན་རྐྱེན་ལྷུན་གྲུབ་ཤོག༔ ཨཱོྃ་ཨཱ་ཡུར་དེ་བ་ཧྱ་གྲཱི་བ་བཛྲ་ཨརྒྷཾ་ནས། ཤབྡ་པྲ་ཏཱིཙྪ་སྭཱ་ཧཱ༔ རཱུ་པ་ཤབྡ་གནྡྷེ་ར་ས་སྤརྴེ་པྲ་ཏཱིཙྪ་སྭཱ་ཧཱ༔ ཨཱོྃ་མ་ཧཱ་སརྦ་པཉྩ་ཨ་མྲྀཏ༔ མ་ཧཱ་རཀྟ༔ མ་ཧཱ་བ་ལིཾ་ཏ༔ དྷརྨ་དྷཱ་ཏུ་ཨ་ལ་ལ་ཧོ༔ བསྟོད་པ་ནི། ཧྲཱི༔ ཆོས་དབྱིངས་ཡེ་ཤེས་མཆོག་གི་ཚེ་ཡི་ལྷ༔ ཡོན་ཏན་མཚན་དཔེར་ཤར་བའི་ལོངས་སྤྱོད་རྫོགས༔ སྐྱེ་འཆིའི་འཛིན་པ་བྲལ་བའི་བཅོམ་ལྡན་འདས༔ ཐུགས་རྗེའི་མངའ་བདག་ཁྱོད་ལ་ཕྱག་འཚལ་བསྟོད༔ སྣང་མཐའ་འཆི་མེད་དཔལ་ལས་སྐུར་སྤྲུལ་པའི༔ ཞི་བས་གདུལ་དཀའ་མི་བསྲུན་དྲག་རྩལ་ཅན༔ འཆི་མེད་ཚེ་ཡི་དཔལ་འབར་ཧེ་རུ་ཀ༔ སྲུང་ཟློག་ཚེ་ཡི་ཕྲིན་ལས་མཛད་ལ་བསྟོད༔ བཟླས་པའི་རྣལ་འབྱོར་ནི། ལུས་ཀྱི་གཞལ་ཡས་དབང་ཆེན་ཧེ་རུ་ཀ༔ ཚེ་དང་ཡེ་ཤེས་གཉིས་མེད་སྙིང་པོའི་སྔགས༔ ཐབས་ཤེས་ཡི་དམ་མཁའ་འགྲོས་འཚོ་བར་མཛོད༔ སྣང་སྟོང་མ་འགགས་རོལ་པའི་སྐུར་བལྟ་འོ༔ ཐུགས་ཀར་དབྱངས་གསལ་མཚན་པའི་ཉི་ཟླའི་དབུས༔ ཐབས་ཤེས་གཉིས་མེད་ས་བོན་སྙིང་པོ་ཧྲཱི༔ ཤེས་རབ་ཆུ་ཡིས་ས་བོན་ཆེར་སྐྱེད་ཅིང༔ ཐབས་ཀྱི་དྲོད་ཀྱིས་སྨིན་པའི་སྐུར་འགྲུབ་སྟེ༔ སྲུང་བ་ཐབས་ཤེས་ཡབ་ཡུམ་ཉི་ཟླའི་ཀློང༔ ཚེ་ཡི་བར་ཆད་ཧེ་རུ་ཀ་ཡིས་ཟློག༔ ཨཱོྃ་ ཀ་ཁ་ག་གྷ་ང༔ ཙ་ཚ་ཛ་ཛྷ་ཉ༔ ཊ་ཋ་ཌ་ཌྷ་ཎ༔ ཏ་ཐ་ད་དྷ་ན༔ པ་ཕ་བ་བྷ་མ༔ ཡ་ར་ལ་ཝ༔ ཤ་ཥ་ས་ཧ་ཀྵ༔ ཨ་ཨཱ༔ ཨི་ཨཱི༔ ཨུ་ཨཱུ༔ རྀ་རཱྀ༔ ལྀ་ལཱྀ༔ ཨེ་ཨཻ༔ ཨོ་ཨཽ༔ ཨཾ་ཨ༔ ཞེས་དབྱངས་གསལ་ལན་གསུམ་སྔོན་དུ་འགྲོ་བས། ཨཱོྃ་ཨཱ་ཡུར་དེ་བ་ཧྱ་གྲཱི་བ་ཧྲཱིཿཧྲཱིཿཧྲཱི༔ ཧྲཱིཿཧྲཱིཿཧྲཱི༔ ཞེས་ཚེ་ཡི་སྙིང་པོ་ལ་བཟླས་པའི་དངོས་གཞི་བྱ། ཐུན་མཐར་རྫོགས་པའི་རྣལ་འབྱོར་ནི། ཨ༔ སྟོང་པ་ཤེས་རབ་མཁའ་ཀློང་ལས༔ སྣང་བ་དབང་ཆེན་ལྷང་ངེར་བཞེངས༔ གཉིས་མེད་འཁོར་ཡུག་གསང་སྔགས་ཀྱིས༔ སྐྱེ་འཆི་མེད་པར་ལ་བཟླ་འོ༔ དོན་དམ་དབུ་མའི་དཀྱིལ་འཁོར་དབུས༔ ས་བོན་སྙིང་པོ་ཐུགས་རིག་ཚེ༔ ཐབས་ཤེས་གཉིས་སུ་མེད་པའི་མཚོ༔ སྲོག་རྩོལ་རླུང་བཞིན་རྡོ་རྗེའི་བཟླས༔ འབྱུང་ལྔའི་རྟེན་འབྲེལ་གྲོགས་གྱུར་ཅིག༔ ཨཱོྃ་ཨཱཿཧཱུྃ༔ ཞེས་པས་ལྷར་སྣང་དབྱིངས་སུ་བསྡུ། སླར་སྒྱུ་མའི་ལྷ་སྔགས་སུ་ལྡང་ལ་གནས་གསུམ་བསྲུང་། བསྔོ་སྨོན་དང་ཤིས་བརྗོད་བྱའོ། །སྐབས་སུ་ཚོགས་མཆོད་སྤྲོ་ན། དམ་ཚིག་གི་རྫས་བཤམ། གོང་གསལ་བཟླས་པ་གྲུབ་ནས་རྫོགས་རིམ་གྱི་གོང་དུ། རཾ་ཡཾ་ཁཾ༔ གཟུང་འཛིན་རབ་སྦྱངས་ཡེ་ཤེས་བདུད་རྩིར་བསྒྱུར༔ ཨཱོྃ་ཨཱཿཧཱུྃ༔ ལན་གསུམ། འབུལ་བ་ནི། གཅེས་འཛིན་བདག་འཛིན་གསོད་པའི་བམ་རོའི་ཚོགས༔ བདེ་གཤེགས་ཡེ་ཤེས་མཁའ་འགྲོ་སྲུང་མས་བཞེས༔ ཁ་ཁ་ཁཱ་ཧི་ཁཱ་ཧི༔ སྐོང་བ་ནི། ཧྲཱི༔ ཉམས་པ་བསྐང་ཕྱིར་འབྱོར་ཚོགས་མཆོད་སྤྲིན་གྱིས༔ བདེ་གཤེགས་རྒྱལ་བ་རྒྱ་མཚོའི་ཐུགས་དམ་བསྐང༔ བླ་མ་ཡི་དམ་མཁའ་འགྲོའི་ཐུགས་དམ་བསྐང༔ གནས་གཏེར་ཆོས་སྐྱོང་རྣམས་ཀྱི་ཐུགས་དམ་བསྐང༔ ཐུགས་དམ་བསྐངས་གྱུར་དབང་དང་དངོས་གྲུབ་སྩོལ༔ བསྐང་བྱ་སྐོང་བྱེད་དབྱེར་མེད་རང་གྲོལ་ཀློང༔ དོན་གྱི་འགྱོད་ཚངས་བཤགས་པའི་སྐུར་བལྟ་འོ༔ དེ་ནས་ནང་གི་སྦྱིན་སྲེག་ཏུ་རོལ་པའི་ལྷག་མ་དང་། གཏོར་ཆུང་ཟུར་དུ་བཤམ་པ་བཅས། ཨཱོྃ་ཨཱཿཧཱུྃ་གིས་བརླབ་སྟེ། བསྐུལ་པ་ནི། ཧྲཱི༔ རབ་ཁྲོས་དབང་ཆེན་འབར་བའི་དུས་ལ་བབས༔ དུས་མིན་འཆི་བའི་གནོད་པ་མྱུར་དུ་ཟློགས༔ དབང་ཆེན་ལྷ་ཚོགས་ཐུགས་དམ་རྒྱུད་བསྐུལ་ཏེ༔ འཆི་མེད་ཚེ་དབང་མངོན་དུ་འགྱུར་བར་མཛོད༔ མཱ་ར་ཡ་ཕཊ༔ ཅེས་དང་། ཡེ་ཤེས་ལྷག་མ་འཇིག་རྟེན་སྲུང་མས་བཞེས༔ ཨཱོྃ་ཨུ་ཙྪིཥྚ་བ་ལིཾ་ཏ་ཁཱ་ཧི་ཁཱ་ཧི༔ ཞེས་པས་གཏོར་ལྷག་གཉིས་ཀ་ཕྱི་རོལ་དུ་འབུལ། རྗེས་ཆོག་མཆོད་བསྟོད་ནོངས་བཤགས་སྤྱི་ལྟར་བྱས་ཀྱང་མི་འགལ། དམིགས་བསལ་མ་བཤད་པས་རྫོགས་རིམ་བསྡུ་ལྡང་ལ་འཇུག་ཀྱང་ཆོག་གོ །གཉིས་པ་སློབ་མ་རྗེས་སུ་གཟུང་ན། སྟེགས་བུར་མཎྜལ་ལ་མེ་ཏོག་དམར་པོའི་ཚོམ་བུ་གཅིག་བཀོད་པའི་ཁར་རྣམ་བུམ་བཅུད་ལྡན་ཁ་རྒྱན་བཅས། གཡས་གཡོན་དུ་ཐོད་ཆང་། རིག་ཙཀ །ཤེལ་རྡོ་མེ་ལོང་གང་རུང་། རྒྱབ་ཏུ་དཔལ་གཏོར། མདུན་ངོས་སུ་ཕྱི་ནང་མཆོད་པ་རྣམས་བཤམ། ཕྲིན་ལས་བཟླས་པའི་བར་དུ་བྱ། དེ་ནས་ཚོགས་མཆོད་སྐོང་བ་བཅས་བཏང་། ལས་བུམ་རྟ་སྔགས་ཀྱིས་བརླབ། རིག་མེ་དོར་ལ་གནང་བ་ནོད། དེ་ནས་སློབ་མ་ལ་ཁྲུས། བགེགས་བསྐྲད་སྲུང་འཁོར། སེམས་བསྐྱེད་གསལ་བཏབ་ལ། དེའང་འཆི་མེད་ཚེའི་རིག་འཛིན་བསྒྲུབ་པ་ལ་བདུད་བཞིའི་བར་དུ་གཅོད་པ་ཤུགས་ལ་སེལ་ཅིང་ཚེ་དབང་དངོས་གྲུབ་མྱུར་དུ་སྩོལ་བ་ལ་དབང་ཆེན་རྟ་མཆོག་རྒྱལ་པོ་ཉིད་ལྷག་པར་ཟབ་ཅིང་མྱུར་བ་རྒྱུད་དང་མན་ངག་རྣམས་ལས་བསྔགས་ཤིང་། དེའི་སྒྲུབ་ཐབས་ཟབ་ལ་འདུས་པ་འདིའང་ལང་གྲོ་ལོ་ཙཱའི་རྣམ་རོལ་སྤྲུལ་པའི་གཏེར་ཆེན་ཀློང་གསལ་སྙིང་པོས་མདོ་ཁམས་ཀཱ་མ་རཱུ་པའི་ཤར་ཕྱོགས་གསང་བ་བདུད་རྩིའི་ཕུག་ནས་སྤྱན་དྲངས་པའི། ཀློང་གསལ་རྡོ་རྗེའི་སྙིང་པོའི་ཆོས་སྡེ་ལས་བྱོན་པ་ཕྲིན་ལས་ཚེའི་གེགས་སེལ་ཆེད་དུ་བསྔགས་པ་སྟེ། དེ་ཉིད་ཀྱི་དབང་བསྐུར་ཟབ་མོ་བསྒྲུབ་པ་ལ་སོགས་ཀྱིས་མཚམས་སྦྱར་ནས་མཎྜལ་འབུལ་གཞུག །གསོལ་བ་འདེབས་པའི་རྗེས་ཟློས། ཨེ་མ་བླ་མ་རིན་པོ་ཆེ༔ བདག་ཅག་སྐལ་ལྡན་སློབ་མ་ལ༔ ཚེ་ཡི་དངོས་གྲུབ་ཐོབ་པའི་ཕྱིར༔ འཆི་མེད་ཚེ་ཡི་དངོས་གྲུབ་ཀྱི༔ གདམས་པ་རིན་ཆེན་བདག་ལ་སྩོལ༔ གསུམ། སློབ་དཔོན་གྱིས་ལན་དུ། རྡོ་རྗེ་སྙིང་པོའི་དཀྱིལ་འཁོར་དུ༔ རྟ་མཆོག་རོལ་པའི་བཅུད་བླངས་ནས༔ ཚེ་ཡི་གེགས་སེལ་ཚེ་སྒྲུབ་ཅིང༔ དཔག་མེད་དཀྱིལ་འཁོར་ཚེ་ལ་ཞུགས༔ ཞེས་གནང་བ་སྦྱིན། རྒྱུད་དག་པར་བྱ་བའི་སླད་དུ་རྒྱུན་བཤགས་ཡན་ལག་བརྒྱད་པའི་བསྒོམ་དོན་གསལ་ཐོབས་ལ་རྗེས་ཟློས། རྡོ་རྗེ་སློབ་དཔོན་སོགས། དེ་ནས་ཁྱེད་རང་སྐད་ཅིག་གིས་དབང་ཆེན་ཧེ་རུ་ཀ་དམར་པོ་གྲི་གུག་དང་བདུད་རྩིས་བཀང་བའི་ཐོད་པ་འཛིན་ཅིང་དུར་ཁྲོད་ཀྱི་ཆས་དང་ལྡན་པའི་གནས་གསུམ་འབྲུ་གསུམ་དང་ཐུགས་ཀར་ཧྲཱིཿདམར་པོས་མཚན་པ། སློབ་དཔོན་ཡང་དེ་ལྟར་གསལ་བའི་ཐུགས་ཀའི་ཧྲཱིཿལས་འོད་ཟེར་འཕྲོས། རབ་འབྱམས་ཞིང་ཁམས་རྒྱ་མཚོ་ནས་སངས་རྒྱས་སྲས་དང་སློབ་མར་བཅས་པ་ཐམས་ཅད་དབང་ཆེན་ཧེ་རུ་ཀའི་རྣམ་པར་བྱོན་ཏེ་མཚོ་ལ་ཁ་བ་བབས་པ་བཞིན་དུ་ཐིམ་པ་བསྒོམ་ཞིང་། ཧྲཱི༔ འཆི་མེད་ཚེ་ཡི་དབང་ཕྱུག་བཅོམ་ལྡན་འདས༔ གར་བསྒྱུར་ཐུགས་རྗེའི་བདག་ཉིད་རྟ་མཆོག་རོལ༔ སྲུང་ཟློག་གཉིས་མེད་ཚེ་ཡི་དཔལ་བསྐྱེད་ཕྱིར༔ འཁོར་བཅས་འགྲོ་བའི་དོན་དུ་སྤྱན་འདྲེན་ནོ༔ ཨཱ་ཡུཿདེ་བ་ཧྱ་གྲཱི་ཝ་བཛྲ་ས་མ་ཡ་ཛ་ཛ༔ ཞེས་སྤྱན་འདྲེན་དང་། ཧྲཱི༔ ཆོས་དབྱིངས་དགོངས་པ་རང་གྲོལ་གྱིས༔ སྐྱེ་མེད་ཆོས་སྐུའི་ཚེ་དབང་སྩོལ༔ འགག་མེད་མཚན་དཔེའི་སྐུར་སྣང་བས༔ འགག་མེད་ལོངས་སྐུའི་ཚེ་དབང་སྩོལ༔ གང་འདུལ་མཛད་པའི་ཕྲིན་ལས་སྐུས༔ ཚད་མེད་སྤྲུལ་སྐུའི་ཚེ་དབང་སྩོལ༔ ཞི་བས་འདུལ་དཀའ་དྲག་པོའི་སྐུས༔ རྟ་མཆོག་རོལ་པའི་ཚེ་དབང་སྩོལ༔ བཛྲ་ས་མ་ཡ་ཛ་ཛ༔ རྩ་སྔགས་མཐར། ཨཱ་བེ་ཤ་ཡ་བཏགས་པ་མང་དུ་བརྗོད་ཅིང་མཐར་སུ་པྲ་ཏིཥྛ་བཛྲཱ་ཡ་སྭཱ་ཧཱ༔ས་བརྟན་པར་བྱ། བུམ་པ་ཐོགས་ལ། རྡོ་རྗེའི་བུམ་པ་རང་བྱུང་གི་ཕོ་བྲང་འཆི་མེད་བདུད་རྩིའི་བཅུད་ཀྱིས་བལྟམས་པས་ལུས་ལ་གཏོར་བླུགས་ཀྱི་དབང་བསྐུར་བསྩལ་བར་མོས་ཤིག །ཧྲཱི༔ རྟ་མཆོག་རྔམས་པའི་བུམ་པ་ནི༔ འཆི་མེད་ཚེ་ཡི་བཅུད་ཀྱིས་གཏམས༔ སྐལ་ལྡན་ལུས་དབང་ལྷ་ཡིས་བསྐུར༔ སྨིན་པར་བྱ་བའི་དབང་ཐོབ་ཤོག༔ ཨཱོྃ་ཧྱ་གྲཱི་བ་ཧཱུྃ༔ ཨཱ་མ་ར་ཎི་ཛཱི་ཝནྟི་ཡེ་སྭཱ་ཧཱ༔ ཀཱ་ཡ་ཨ་བྷི་ཥིཉྩ་ཨཱོྃ༔ བུམ་ཆུ་བླུད། བནྡྷའི་བདུད་རྩི་ཐོགས་ལ། དབང་ཆེན་ཧེ་རུ་ཀ་རང་འོད་ཀྱི་ཤེས་རབ་མ་དང་སྦྱོར་བའི་བྱང་ཆུབ་སེམས་ཀྱི་ཆུ་རྒྱུན་གྱིས་ངག་ལ་གསང་བའི་དབང་བསྐུར་བསྩལ་བར་མོས་ཤིག །ཧྲཱི༔ དབང་ཆེན་ཐབས་ཤེས་གསང་བའི་རྒྱུན༔ འཆི་མེད་ཚེ་ཡི་བཅུད་མཆོག་སྟེ༔ སྐལ་ལྡན་ངག་ལ་སྔགས་ཀྱིས་བསྐུར༔ ནུས་པ་འབར་བའི་དབང་ཐོབ་ཤོག༔ གོང་གསལ་སྔགས་ཤམ་དུ། ཝཱ་ཀ་ཨ་བྷི་ཥིཉྩ་ཨཱ༔ ཞེས་བདུད་རྩི་སྦྱིན། རིག་ཙཀ་གཏད་ལ། པདྨ་དབྱིངས་ཕྱུག་མའི་རང་བཞིན་ཕྱག་རྒྱ་གཏད་པ་དང་སྙོམས་པར་ཞུགས་པས་འཕོ་མེད་ལྷན་སྐྱེས་ཀྱི་དགའ་བ་བརྟན་ཏེ་ཡིད་ལ་ཤེས་རབ་ཡེ་ཤེས་ཀྱི་དབང་ཐོབ་པར་མོས་ཤིག །ཧྲཱི༔ ཤེས་རབ་ཡེ་ཤེས་ལས་བྱུང་བའི༔ དགའ་བཞིའི་འཆི་མེད་བཅུད་དུ་གྱུར༔ སྐལ་ལྡན་ཡིད་དབང་ཆོས་ཀྱིས་བསྐུར༔ རྟ་མཆོག་རོལ་པའི་དབང་ཐོབ་ཤོག༔ སྔགས་མཐར། ཙིཏྟ་ཨ་བྷི་ཥིཉྩ་ཧཱུྃ༔ ཛྙཱ་ན་གུ་ཧྱ་ཨ་བྷི་ཥིཉྩ་ཧྲཱི༔ རིག་དབང་ནི། མེ་ལོང་གཏད་ལ། རང་རིག་པའི་ངོ་བོ་སྐྱེ་འགག་སྤྲོས་པ་ཀུན་དང་བྲལ་བ་ཀ་དག་གཤིས་ཀྱི་གནས་ལུགས་ལ་མཉམ་པར་བཞག་པས་སྒོ་གསུམ་ལ་བཞི་པའི་དབང་རྫོགས་པར་མོས་ཤིག །ཧྲཱི༔ ཚིག་གི་བདུད་རྩི་རྣ་དབང་རེག་བྱས་མྱོང༔ དོན་དམ་སྨྲ་བས་མི་མཚོན་གང་ཤར་འཇོག༔ སྐྱེ་མེད་ཤར་ཆ་འགག་མེད་རང་གྲོལ་སྐྱོངས༔ རྩོལ་མེད་མ་ཡེངས་ཁོར་ཡུག་ལམ་དུ་ཁྱེར༔ དོན་དམ་སྐྱེ་འཆི་གཉིས་མེད་ས་ཟུངས་ཤིག༔ ཅེས་ངོ་སྤྲད། དེ་ལྟར་དབང་བཞི་ཐོབ། ལུས་ངག་ཡིད་གསུམ་ཆ་སྙོམས་དང་བཅས་པའི་དྲི་མ་དག །ལམ་བཞི་བསྒོམ་པ་ལ་དབང་། རྡོ་རྗེ་བཞི་མངོན་དུ་བྱེད་པའི་སྐལ་པ་ཅན་དུ་བྱས་པ་ཡིན་ནོ། །གཏོར་མ་ཐོགས་ལ། དཔལ་གྱི་གཏོར་མ་འདི་ཉིད་དབང་ཆེན་རྟ་མཆོག་རྒྱལ་པོ་རྩ་གསུམ་རྒྱལ་བའི་ཚོགས་དང་བཅས་པ་མངོན་སུམ་དུ་གསལ་བའི་སྐུ་ལས་བྱིན་རླབས་བདུད་རྩི་འོད་ཟེར་ཁ་དོག་སྣ་ཚོགས་པའི་རྒྱུན་བྱུང་། ཁྱེད་རང་རྣམས་ལ་ཐིམ་པར་སྒོམས་ཤིག །བླ་མ་བརྒྱུད་པའི་མཚན་སྨྲོས་པའམ། བསྡུ་ན། དྲིན་ཆེན་རྩ་བ་དང་བརྒྱུད་པར་བཅས་པའི་རིག་འཛིན་དཔལ་ལྡན་བླ་མ་དམ་པ་རྣམས་དང་། དཔལ་རྟ་མཆོག་དབང་གི་རྒྱལ་པོ་རྩ་གསུམ་རྒྱལ་བ་རབ་འབྱམས་ཀྱི་ཚོགས་དང་བཅས་པས་རྡོ་རྗེའི་སློབ་མ་འདི་རྣམས་ལ་སྐུ་གསུང་ཐུགས་ཡོན་ཏན་ཕྲིན་ལས་དང་བཅས་པས་བྱིན་གྱིས་བརླབ་ཅིང་དབང་བསྐུར་བར་མཛད་དུ་གསོལ། འཆི་བདག་གི་འཇིགས་པ་ལ་སོགས་པ་མི་མཐུན་པའི་རྐྱེན་དང་བར་ཆད་ཐམས་ཅད་ཞི་བར་མཛད་དུ་གསོལ། འཆི་མེད་ཚེའི་རིག་འཛིན་ལ་སོགས་པ་ཐུན་མོང་དང་མཆོག་གི་དངོས་གྲུབ་མ་ལུས་པ་སྟན་ཐོག་འདི་ཉིད་དུ་བསྩལ་བར་མཛད་དུ་གསོལ། ཞེས་པ་ཙམ་དང་སྔགས་བརྗོད་ལ་གཏོར་མ་གནས་གསུམ་དུ་བཞག །ཆ་ཤས་དངོས་གྲུབ་ཏུ་སྦྱིན་ལ་ཤིས་པ་བརྗོད། སྤྲོ་ན་མཐའ་རྟེན་རྫས་རྟགས་སོགས་སྦྱིན་ཡང་ཆོག །དམ་ཚིག་ཁས་བླང་། གཏང་རག་མཎྜལ་སོགས་སྤྱི་ལྟར་བྱ། སློབ་དཔོན་གྱིས་ཚོགས་རོལ་ལྷག་མའི་བར་དང་། མཆོད་པ་ཁ་གསོས་ལ་གོང་གསལ་སྔགས་ཙམ་གྱིས་མཆོད། བསྟོད་པ་ཤླཽ་ཀ་གཅིག །བཟོད་གསོལ་དང་ཡིག་བརྒྱ་བརྗོད་ལ་རྫོགས་རིམ་བསྡུ་ལྡང་བསྔོ་སྨོན་ཤིས་བརྗོད་བཅས་ཀྱིས་འགྲུབ་བོ། །ཐབས་ཤེས་ཉི་ཟླའི་གྭ་འུ་རུ། །ཟུང་འཇུག་བདེ་ཆེན་ཡེ་ཤེས་བཅུད། །འཆི་མེད་རྡོ་རྗེའི་སྐུར་སྨིན་པའི། །དབང་ཆེན་གོ་འཕང་མཆོག་འགྲུབ་ཤོག །ཅེས་ཐར་པ་དོན་དུ་གཉེར་བ་རྣམས་ཀྱི་སྲོག་ལུས་འཚོ་བའི་བཅུད་སྤེལ་ཅིང་བར་ཆད་ཟློག་པའི་སླད་དུ། འཆི་མེད་བསྟན་གཉིས་གཡུང་དྲུང་གླིང་པས་རྫོང་ཤོད་བདེ་གཤེགས་རྣམ་དགུའི་བྱེ་བྲག་བདེ་ཆེན་པདྨ་རྫོང་དུ་བགྱིས་པ་དགེ་ལེགས་འཕེལ།། །།\nRetrieved from "http://rtz.tsadra.org/index.php?title=Terdzo-TSHI-059&oldid=113116"\nThis page was last edited on 29 December 2017, at 05:31.